###### J e g y z ő k ö n y v

**Készült:** a Karcag Városi Önkormányzat Képviselő-testületének **2019. december 19-én** megtartott nyílt üléséről(**2019/XV. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Pánti Ildikó, Andrási András, Lengyel János, Kozma Dániel képviselők

Sári Kovács Szilvia alpolgármester, Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Kósáné Bene Hajnalka kistérségi csoportvezető, Nyester Ferenc önkormányzati tanácsadó, Nagyné Major Mária intézményi és civil kapcsolatok ügyintéző, Szabóné Fábián Éva humánpolitikai ügyintéző, Dr. Kovács László jogtanácsos, Csiszárné Takács Erika és Czegládi András revizorok, Hodos Julianna a Jász-Nagykun-Szolnok Megyei Kormányhivatal Karcagi Járási Hivatala vezetője, Gulyás Ferencné a Madarász Imre Egyesített Óvoda intézményvezetője, Andrási István a Nagykun Víz- és Csatornamű Kft. ügyvezetője, Andrási Zoltán a Karcagi Erőforrás Kft. ügyvezetője, Karcag TV, FM Rádió, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző, jegyzőkönyvvezető, a lakosság és a pártok képviseletében 5‑10 fő

**Távolmaradt:** Szepesi Tibor képviselő

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 10 fő megjelent, az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi napirend kerüljön felvételre:

|  |  |
| --- | --- |
| **32. pótnapirendi pont** | Javaslat Karcag Város Önkormányzatának a Belügyminisztérium által indított Járási Startmunka Mintaprogram Projekt terveinek benyújtása érdekében kötendő megállapodásra  Előadó: Dobos László polgármester |

**Dobos László polgármester:** Először a módosító inditvány elfogadásáról kell dönteni, aki egyetért kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a 2020. évi átmeneti gazdálkodásról szóló rendelet-tervezetre | Dobos László polgármester |
| 1. Javaslat a Karcag Városi Önkormányzat 2019. évi költségvetéséről szóló 1/2019. (II.01.) önkormányzati rendelet módosítására | Dobos László polgármester |
| 1. Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására | Rózsa Sándor jegyző |
| 1. Javaslat az egészségügyi alapellátások körzeteinek megállapításáról szóló 9/2016. (IV.29.) önkormányzati rendelet módosítására | Rózsa Sándor jegyző |
| 1. Javaslat a Karcag Városi Önkormányzat Képviselő-testületének 2020. évi munkatervére | Dobos László polgármester |
| 1. Javaslat a Karcag Városi Önkormányzatra vonatkozó 2020. évi belső ellenőrzési terv jóváhagyására | Rózsa Sándor jegyző |
| 1. Javaslat a Helyi Esélyegyenlőségi Program felülvizsgálatára | Dobos László polgármester |
| 1. Javaslat a 2020. évi bankszámlahitel-szerződés megkötésére | Dobos László polgármester |
| 1. Javaslat a Kisebbségekért - Pro Minoritate alapítvány támogatására | Dobos László polgármester |
| 1. Javaslat a Karcag-Tilalmasi Mezőgazdasági Korlátolt Felelősségű Társasággal kötendő, a Társaság tulajdonában lévő kutak és vízhálózat bérletéről szóló megállapodásról szóló 299/2018. (XI.29.) „kt” sz. határozat módosítására | Dobos László polgármester |
| 1. Javaslat a „BŰNMEGELŐZÉSI” ALAPÍTVÁNY alapító okiratának módosítására | Dobos László polgármester |
| 1. Javaslat a Nagykun Hagyományőrző Társulás módosított társulási megállapodásának jóváhagyására | Dobos László polgármester |
| 1. Javaslat a Nagykun Hagyományőrző Társulás Társulási Tanácsába történő delegálásra | Dobos László polgármester |
| 1. Javaslat a városi Költségvetési Intézmények Érdekegyeztető Fórumának létrehozására | Dobos László polgármester |
| 1. Javaslat a Szolnok-Tenyőszigeti ingatlanok hasznosításáról szóló 274/2015. (XII.17.) „kt.” sz. határozat módosítására | Dobos László polgármester |
| 1. Javaslat a Karcag, külterület 01126/1 hrsz-ú ingatlan Tőkés Sándorné részére történő haszonbérbe adásáról szóló 36/2016. (II.25.) „kt. számú határozat módosítására | Dobos László polgármester |
| 1. Javaslat Karcag város állatorvosi ügyeletének megszervezésére | Dobos László polgármester |
| 1. Javaslat a Karcagi Városháza volt rendőrségi épületszárnyának felújítására | Dobos László polgármester |
| 1. Javaslat az önkormányzati tulajdonú lakásokat és nem lakás céljára szolgáló helyiségeket érintő üzemeltetési szerződés létrehozására | Dobos László polgármester |
| 1. Javaslat a Karcagi Laktanyában található 5376/31 hrsz-ú ingatlan AgroSprint Zrt. részére történő értékesítésére | Dobos László polgármester |
| 1. Javaslat a Karcag, Horváth Ferenc u. 7. számalatti helyiség Karcag Kincse Rendezvényszervező Nonprofit Korlátolt Felelősségű Társaság részére, nem lakás céljára történő bérbeadásáról szóló 324/2017. (XII.14.) „kt.” sz. határozat módosítására | Dobos László polgármester |
| 1. Javaslat a Karcag, Dózsa György u. 2. szám alatti, 43 m2 alapterületű nem lakás céljára szolgáló helyiség Ökrös és Ökrös Kft. részére történő bérbeadásáról szóló 251/2018. (IX.27.) „kt” sz. határozat módosítására | Dobos László polgármester |
| 1. Javaslat Karcag Város Kultúrájáért Díj adományozására | Dobos László polgármester |
| 1. Javaslat Karcag Város Sportjáért Díj adományozására | Dobos László polgármester |
| 1. Javaslat a Nagykun Víz- és Csatornamű Kft. részére nyújtott tagi kölcsön részbeni elengedésére | Dobos László polgármester |
| 1. Javaslat a Karcag Kincse Rendezvényszervező Nonprofit Kft. részére nyújtott tagi kölcsön részbeni elengedésére | Dobos László polgármester |
| 1. Javaslat a KVG Kft. részére történő pénzeszköz biztosítására | Dobos László polgármester |
| 1. Javaslat a Karcagi Laktanyában található 5376/40 helyrajzi számú ingatlanból 500 m2 nagyságú terület Birkás Erzsébet részére történő bérbeadásáról szóló 202/2016. (VII.21.),,kt.” sz. határozat módosítására | Dobos László polgármester |
| 1. Javaslat a Karcagi Laktanyában található 5376/8 hrsz-ú ingatlan Zemka József részére történő értékesítésére | Dobos László polgármester |
| 1. Javaslat a Karcag, Kórház utca 23. fsz. 1. ajtószám alatti önkormányzati bérlakás bérbeadására | Dobos László polgármester |
| 1. Javaslat a Karcag, Kórház utca 25. fsz. 3. ajtószám alatti önkormányzati bérlakás bérbeadására | Dobos László polgármester |
| 1. Javaslat Karcag Város Önkormányzatának a Belügyminisztérium által indított Járási Startmunka Mintaprogram Projekt terveinek benyújtása érdekében kötendő megállapodásra | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**290/2019. (XII.19.) „kt.” sz. h a t á r o z a t**

**a Karcag Városi Önkormányzat Képviselő-testülete 2019. december 19-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy a **23-tól 31-ig terjedő napirendi pontokat – a Magyarország helyi önkormányzatairól szóló, 2011. évi CLXXXIX. törvény** (a továbbiakban: Mötv.) **46. § (2) bekezdés a) és c) pontja értelmében – zárt ülés** keretében tárgyalja meg a képviselő-testület.

Aki ezzel egyetért, kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt.

**291/2019. (XII.19.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **23-tól 31-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **"November 29-én** rendezte meg a KSZC Varró István Szakközépiskolája, Szakiskolája és Kollégiuma végzős diákjainak szalagavató ünnepségét a Déryné Kulturális Központban. Jelen volt Pánti Ildikó képviselő.
* **November 30-án** került sor a Mozgássérült Egyesület évzáró közgyűlésére. A meghívottakat Pánti Ildikó képviselő köszöntötte.
* **November 30. és december 1.** között került megrendezésre városunkban a X. Extractum Pharma Kárpát Kupa Nemzetközi Ifjúsági Férfi Labdarúgó Torna. A résztvevőket Dobos László polgármester köszöntötte a Sportcsarnokban. Jelen volt Szepesi Tibor képviselő.
* **December 1-jén** Karcag Város Önkormányzata és a Nagykunságért Civil Fórum Egyesület várta adventi gyertyagyújtásra az érdeklődőket. Az első gyertyát Sári Kovács Szilvia alpolgármester asszony gyújtotta meg. A rendezvényen részt vettek Pánti Ildikó, dr. Kanász-Nagy László, Nagyné László Erzsébet és Molnár Pál képviselők.
* **December 2-án** az „*Alföld szíve*” turisztikai tanácskozáson Pánti Ildikó képviselő volt jelen Karcag képviseletében.
* **December 3-án** kiállítást rendeztek az Értelmi Fogyatékosok Napközi Otthona megalakulásának 30 éves évfordulója alkalmából a Déryné Kulturális Központban. A kiállítást Dobos László polgármester nyitotta meg, részt vettek Sári Kovács Szilvia alpolgármester és Pánti Ildikó képviselő.
* **December 3-án** a Tour de Hongrie rendezőbizottsága Budapesten köszöntötte a sportversenyt fogadó városok vezetőit. Az eseményen Gyurcsek János alpolgármester és Szepesi Tibor képviselték városunkat.
* **December 5-én** jótékonysági Mikulás-fotózásra várták a kicsiket és nagyokat a Kossuth térre, a Városháza elé. A Mikulásnak átadott ajándékokat a rászoruló családoknak juttatják el a Karcagi Kistérségi Társulás Szociális Szolgáltató Központ munkatársai. A rendezvényen Szepesi Tibor képviselő vett részt.
* **December 5-én** *„A legszebb konyhakertek” – Magyarország legszebb konyhakertjei* országos program évértékelő és programhirdető ünnepségén, Budapesten Karcag Város Önkormányzata elismerő oklevélben részesült, melyet Dobos László polgármester úr a karcagi eredményhirdető ünnepségen vett át. A budapesti értékelőn Sári Kovács Szilvia alpolgármester képviselte városunk önkormányzatát.
* **December 6-án** az Ifjúsági Házban került megrendezésre Az Osztrák-Magyar Monarchia és a történelmi Magyarország összeomlása című tanulmánykötet bemutatója, mely eseményen Szepesi Tibor képviselő is jelen volt.
* **December 6-án** tartotta közgyűlését a Jász-Nagykun-Szolnok Megyei Önkormányzat, melyen Dobos László polgármester vett részt.

* **December 6-án** a Termelői Közösségek Napján, az Agárminisztériumban Sári Kovács Szilvia alpolgármester képviselte városunkat.
* **December 6-án** a többszörös véradókat köszöntötték a Vöröskereszt szervezésében. Az önkormányzat képviseletében Nagyné László Erzsébet köszöntötte a többszörös véradókat, jelen volt Pánti Ildikó képviselő.
* **December 7-én** testvérvárosunkban, a felvidéki Szepsiben az U11-es korosztály labdarúgói részére Mikulás kupa elnevezésű sportverseny került megrendezésre, ahol a karcagi csapat első helyen végzett. A sportrendezvényen Dobos László polgármester, Gyurcsek János alpolgármester és Szepesi Tibor képviselő vettek részt.
* **December 9-én** a Kazah Nagykövetség fogadásán, Budapesten Sári Kovács Szilvia alpolgármester vett részt az önkormányzat képviseletében.
* **December 10-én** tartották a Györffy István Katolikus Általános Iskolában a nyugdíjasok karácsonyi ünnepségét, melyen Pánti Ildikó képviselte a városvezetést.
* **December 12**-én tartotta tanácsülését a Karcagi Többcélú Kistérségi Társulás Tanácsa Dobos László polgármester elnökletével.

* **December 12-**én „A l*egszebb konyhakertek - Magyarország legszebb konyhakertjei”* mozgalom karcagi eredményhirdetésére a Városházán került sor, ahol Dobos László polgármester köszöntötte a résztvevőket, és közreműködött a díjak átadásában. A rendezvényen részt vettek: Sári Kovács Szilvia alpolgármester, a rendezvény ötletgazdája, valamint Pánti Ildikó és Molnár Pál képviselők.
* **December 12-**én a Magyar-Kazak Baráti Társaság Egyesület rendezvényén dr. Pintér Zoltán Árpád történész *„Kunok és kazakok a történész szemével”* című előadását hallgathatták meg az érdeklődők. Az előadáson jelen voltak Pánti Ildikó, Karcagi Nagy Zoltán és Szepesi Tibor képviselők, valamint Gyurcsek János alpolgármester.
* **December 13-án** átadásra került a kisújszállási Szociális Otthon felújított Átriumos épülete, a felújított és bővített Pavilon épülete, valamint az új főzőkonyhája. Az átadáson önkormányzatunkat Dobos László polgármester képviselte.
* **December 13-án** a Karcagi Birkafőző Egyesület közgyűlésén Dobos László polgármester vett részt.

* **December 13-án** ülésezett a Cigány Nemzetiségi Önkormányzat. A városi önkormányzatot Pánti Ildikó képviselte az ülésen.
* **December 13-án** *Adventi fények* címmel rendezett a Kossuth téren, a Városháza előtt zenés programot a Déryné Kulturális, Turisztikai, Sport Központ és Könyvtár. A kiállított fenyőfákat a Madarász Imre Egyesített Óvoda óvodásai díszítették fel. A programot Kovács Sándor országgyűlési képviselő úr köszöntője nyitotta meg.

Az ünnepi rendezvényen részt vettek Pánti Ildikó, Nagyné László Erzsébet és Szepesi Tibor képviselők.

* **December 14-én** a Pusztai Róka Nomád Hagyományőrző Egyesület megalakulásának 15 éves évfordulója alkalmából szerveztek ünnepséget a Györffy István Nagykun Múzeumban. Az esemény kapcsán kiállítás nyílt Benéné Lajtos Katalin fotóiból, melyet Pálmer László, a Megyer Törzs Déli Gyepüvédői Lovas Hagyományőrző Egyesület vezetője nyitott meg. Az egyesület 15 éves múltjáról Balogh Péter, Leidinger Dániel és Bene Sándor emeritus nagykunkapitány, az egyesület elnöke beszélt. Az önkormányzatot Sári Kovács Szilvia alpolgármester és Szepesi Tibor képviselte a rendezvényen.
* **December 14-én** a Karcagi Szakképzési Centrum CENT-RUMBA című jótékonysági örömzenei koncertjére várta az érdeklődőket a Déryné Kulturális Központba. Az összegyűlt adományt a „Jessi és Társai” Alapítvány részére továbbítják a szervezők. A jótékonysági rendezvényen Dobos László polgármester, Sári Kovács Szilvia alpolgármester, Pánti Ildikó és Szepesi Tibor képviselők voltak jelen.
* **December 16-án** a Kinizsi úti óvoda karácsonyi ünnepségén Pánti Ildikó képviselő vett részt az önkormányzat képviseletében.
* **December 16-án** került megrendezésre a Kátai Gábor Kórház Fenyőünnepe, ahol Nagyné László Erzsébet képviselte a város vezetését.
* **December 17-én** *„A názáreti csillag”* című pásztorjátékot adták elő a Szent Pál Marista Általános Iskola diákjai. Jelen volt Sári Kovács Szilvia alpolgármester.
* **December 17-én** tartották a Varró úti Idősek Otthona karácsonyi ünnepségét. A résztvevőket Molnár Pál képviselő köszöntötte, az ünnepségen részt vett Pánti Ildikó képviselő.
* **December 18-**án a Karcagi Többcélú Kistérségi Társulás Szociális Szolgáltató Központja a Szociális Munka Napja alkalmából évzáró ünnepséget rendezett az Ifjúsági Házban. A résztvevőket Dobos László polgármester köszöntötte, az önkormányzatot Pánti Ildikó és Szepesi Tibor képviselték.
* **December 18-án** a Karcagi Nagykun Református Általános Iskola és a Nagykun Református Gimnázium és Egészségügyi Szakgimnázium évzáró rendezvényén Nagyné László Erzsébet és Szepesi Tibor képviselők, valamint Sári Kovács Szilvia alpolgármester vettek részt.
* **December 19-én** az Arany János Általános Iskola karácsonyi ünnepségén Pánti Ildikó és Karcagi Nagy Zoltán képviselők voltak jelen Karcag Város Önkormányzata képviseletében.
* **December 19-én** a KTKT Idősek Otthona és Háziorvosi Intézmény karácsonyi ünnepségén Nagyné László Erzsébet és Molnár Pál képviselték a városvezetést."

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**292/2019. (XII.19.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** A napirendi pontok tárgyalása előtt köszöntötte **Pintérné Kiss Máriát,** a karcagi Oroszlán Gyógyszertárnyugalmazott gyógyszertári szakasszisztensét, akit a Magyar Gyógyszerészi Kamara – a szakma iránti elhivatottságáért és empatikus magatartásért – **Kiváló Gyógyszertári Asszisztensi Díjban** részesített.

A kitüntetéshez az önkormányzat nevében szívből gratulált, jó erőt, egészséget kívánt!

Felkérte, hogy legyen szíves kifáradni és a virágcsokrot átvenni!

***– Pintérné Kiss Mária köszöntése, virágcsokor átadása –***

**Dobos László polgármester:** Köszöntötte továbbá **Bosnyák Imre urat,** aki – az Agrárminisztérium támogatásával meghirdetett, **"Így kezdtem én…" címmel** megrendezett kisállattenyésztést népszerűsítő pályázaton, **Senior kategóriában III. helyezést ért el** **– Elismerő Oklevélben részesült.**

Az elismeréshez az önkormányzat nevében szívből gratulált, jó erőt, egészséget kívánt.

Felkérte, hogy legyen szíves kifáradni és az ajándékot átvenni!

***– Bosnyák Imre köszöntése, ajándék átadása –***

**Dobos László polgármester:** Köszöntötte **Csontos György asztalosmester urat,** akit a Magyar Kereskedelmi és Iparkamara **–** a térség gazdasági fejlődésében betöltött kimagasló szakmai tevékenységéért, valamint a tanulók képzésében és nevelésében betöltött példamutató szerepéért **– Bronzkoszorús mesterré nyilvánított.**

Az elismeréshez az önkormányzat nevében szívből gratulált, további alkotó munkájához jó erőt, egészséget kívánt.

Felkérte, hogy legyen szíves kifáradni és az ajándékot átvenni!

***– Csontos György köszöntése, ajándék átadása –***

**Dobos László polgármester:** Bejelentette, hogy a szabadságolási terv szerint, a két ülés között eltelt időszakban nem vett ki szabadságot.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Andrási András képviselő:** Lakossági visszajelzés folytán kérdezte meg, hogy mit lehet az ellen tenni, hogy egyes lakók az utcákon köveket helyeznek el és ezzel akadályozzák, valamint komoly gondot okoznak az ott közlekedő járműveknek.

Több esetben előfordult, hogy a közlekedő autó nekiütközött a kőtömbnek és összetört. Véleménye szerint a közterületen nem lehet elhelyezni ilyen köveket.

Több utcából, a Nyár, a Tőkés utcából is jelezték.

Nagyon örült és köszönetét fejezte ki, hogy a TRV átadta a Széchenyi sgt-at és végre közlekedhető. Reméli, hogy a Püspökladányi és az Attila utcai szakasznál azért még fognak munkálatokat végezni, mivel a Posta előtt be van szakadva az út.

**Dobos László polgármester:** Örök vita lesz a lakosok között, van aki közlekedni szeretne, mások meg védik az általuk gondozott gyepet. Valóban sok helyen lehet látni olyan dolgokat, melyek akadályozzák a közlekedést, a parkolást. Erre a közterület-felügyelők is odafigyelnek. Javasolta képviselő úrnak is, hogy jelezze a közterület-felügyelők felé, ahol ilyen gond van.

Örülnek annak, hogy elkészült a csatorna, illetve az út a Széchenyi sgt-on. Nyilvánvalóan folytatni kell a munkálatokat, hiszen a csatornarendszer felújítása folyamatos kell hogy legyen. Még ez a szakasz sincs meg, azon munkálkodnak, hogy a teljes út legyen lefedve mindkét oldalon.

**Molnár Pál képviselő:** Az útpadkák lezárásával kapcsolatban megkérte Andrási András képviselő urat, hogy az általa képviselt párt országgyűlési képviselőjének szóljon, hogy az édesanyja a sziklákat a Tőkés utcáról szedje be és akkor ott már megoldódik a probléma.

A közterület-felügyelet segítségét kérte abban, hogy mivel a közterületeken található fák gallyai nagyon megnőttek, így a hulladékszállító járművek sem tudnak közlekedni. El kellene indítani január, február, március időszakban a fák gallyazását, melyben a Városgondnokság tud segíteni, ezzel is a városi közlekedést jobbá tennék.

**Dobos László polgármester:** Kérte Andrási András képviselő urat, jelezze országgyűlési képviselő úrnak, hogy a Tőkés utcán kirakott köveket rakják el, ezzel már egy probléma meg is oldódik.

Hangsúlyozta, hogy amennyiben megoldható problémákról van szó, azt ne a képviselő-testületi ülésen vessék fel, hanem az illetékes helyen.

A gallyazásban kérte a Városgondnokság és a közterület-felügyelők segítségét, összefogva mérjék fel, majd oldják meg a problémát.

További kérdés, hozzászólás nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a 2020. évi átmeneti gazdálkodásról szóló rendelet-tervezetre |

**Dobos László polgármester:** Hosszú évek gyakorlatának megfelelően ebben az időszakban a polgármesterre hárul az önkormányzat bevételeinek folytatólagos beszedése, a kiadások fedezése. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 23/2019. (XII.20.)

önkormányzati rendelete

a 2020. évi átmeneti gazdálkodásról

Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés l) pontjában meghatározott feladatkörében, valamint az államháztartásról szóló 2011. évi CXCV. törvény 25. § (1) bekezdésében biztosított jogkörében eljárva a következőket rendeli el:

*I. fejezet*

Bevételek és kiadások teljesítése

**1. §** (1) Karcag Városi Önkormányzat Képviselő-testülete (a továbbiakban: Képviselő-testület) felhatalmazza a Polgármestert, hogy 2020. január 1-től a 2020. évi költségvetési rendelet hatályba lépéséig terjedő időszakban (a továbbiakban: átmeneti időszakban) az Önkormányzat bevételeit folytatólagosan beszedje.

(2) A Polgármester az (1) bekezdésben meghatározott időtartamban köteles feltárni az eseti bevételi lehetőségeket is és gondoskodni azok beszedéséről.

**2. §** (1) A Polgármester – a (2) bekezdésben foglalt eltéréssel – a havi, rendszeres járandóságok (munkabér, illetmény, költségtérítés, tiszteletdíj, segély) utalására a tárgyhónapot követő 5. naptári napon köteles intézkedni, amennyiben ez a nap nem munkanap, akkor az ezt követő első munkanap a járandóság folyósításának a napja.

(2) A Képviselő-testület felhatalmazza a Polgármestert, hogy az átmeneti időszakban az esetleges likviditási gondok megoldása érdekében az Önkormányzatnak az érvényben lévő bankszámlaszerződés alapján, a költségvetési elszámolási számlához kapcsolódó likvid hitelt igénybe vegye.

**3. §** (1) A Képviselő-testület felhatalmazza a Polgármestert, hogy az 1. § (1) bekezdésében megjelölt átmeneti időszakban az Önkormányzat irányítása alá tartozó költségvetési szervek működési kiadásaihoz szükséges fedezetet – a (2)-(4) bekezdésekben foglalt eltérésekkel, valamint a központi nettó finanszírozás és a vonatkozó felsőbb szintű jogszabályok változásának figyelembevételével – az Önkormányzat 2019. évi költségvetéséről szóló 1/2019. (II.01.) rendeletében meghatározott önkormányzati támogatás összegén belül, időarányosan, a takarékos gazdálkodásra való tekintettel teljesítse.

(2) Az (1) bekezdés szerinti időarányos támogatáson belül, a dologi kiadások tekintetében - a (3) és (4) bekezdésben meghatározottak kivételével - maximálisan az időarányos támogatási összeg 85 %-a teljesíthető.

(3) Az e rendelettel meghatározott átmeneti gazdálkodási időszakban a Polgármester köteles gondoskodni az Önkormányzat folyamatban lévő beruházásainak, felújításainak, valamint kiemelt jelentőségű feladatainak pénzügyi teljesítéséről, és a teljesítéshez szükséges fedezet biztosításáról.

(4) Az (1) és (2) bekezdésekben meghatározott korlátozás nem terjed ki, a költségvetési szervek élelmezéssel, illetve közüzemi szolgáltatással kapcsolatos kiadásaira, az esedékes rendezvények költségeire, a közfoglalkoztatással, valamint a hó-, és síkosság mentesítéssel kapcsolatos teendők ellátásával összefüggő kiadásokra. Ezen feladatok költségét - a rendelkezésre álló bevétel függvényében - a Polgármester köteles biztosítani.

II. fejezet

Beszámolási kötelezettség

**4. §** Az átmeneti gazdálkodási időszak alatt beszedett bevételeket és teljesített kiadásokat az Önkormányzat 2020. évi költségvetési rendeletébe eredeti előirányzatként be kell építeni, és a teljesítési adatokról a 2020. I. féléves beszámoló keretén belül kell beszámolni.

III. fejezet

Záró rendelkezések

**5. §** Ez a rendelet 2020. január 01. napján lép hatályba, és az Önkormányzat 2020. évi költségvetéséről szóló rendelete hatályba lépésekor hatályát veszti.

K a r c a g, 2019. december 7.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A helyi önkormányzatok költségvetésének elkészítéséhez kapcsolódó eljárásrendet az államháztartásról szóló 2011. évi CXCV. törvény (továbbiakban: Áht.) szabályozza.

Az Áht. 25. § (1) bekezdés szerint „Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék.”.

Az Országgyűlés már ez év júliusában elfogadta a Magyarország 2020. évi központi költségvetéséről szóló 2019. évi LXXI. törvényt, mely 2019. július 23-án kihirdetésre került.

Az Önkormányzatot megillető 2020. évi támogatások összegei azonban teljes mértékben csak 2020 januárjában válnak ismertté.

Az Áht. 24. § (3) bekezdés alapján a jegyző által előkészített költségvetési rendelet-tervezetet a polgármester február 15-ig nyújtja be a képviselő-testületnek.

Mindezeket figyelembe véve az Önkormányzat 2020. évi költségvetési rendeletének elfogadásáig célszerű az átmeneti gazdálkodásról szóló rendelet megalkotása, hogy az Önkormányzat és Intézményei gazdálkodásának folyamatossága az átmeneti gazdálkodás kötöttségei mellett zavartalan legyen.

A most beterjesztésre kerülő tervezet szerint - az előző évek gyakorlatának megfelelően - a Képviselő-testület felhatalmazást ad a Polgármesternek, hogy az átmeneti gazdálkodási időszakban az Önkormányzat bevételeit folytatólagosan beszedje, és kiadásait fedezze, a folyamatban lévő, illetve egyes esetekben műszakilag már kivitelezett, valamint a kiemelt jelentőségű feladatokhoz a szükséges pénzügyi fedezetet biztosítsa.

Mindezek alapján, az önkormányzati feladatellátás folyamatosságának biztosítása, és a gazdálkodás biztonsága érdekében szükséges a rendelet megalkotása.

**R É S Z L E T E S I N D O K O L Á S**

**1. § -hoz**

A Karcag Városi Önkormányzat Képviselő-testülete által a Polgármesterre átruházott hatáskörről rendelkezik, amely alapján a Polgármester a 2020. január 1-től a 2020. évi költségvetési rendelet hatályba lépéséig terjedő időszakban (a továbbiakban: átmeneti időszakban) az Önkormányzat bevételeit folytatólagosan beszedi.

**2. § -hoz**

A járandóságok (munkabér, illetmény, költségtérítés, tiszteletdíj, segély) utalására vonatkozó rendelkezéseket tartalmazza.

**3. § -hoz**

Az átmeneti időszakban az Önkormányzat irányítása alá tartozó költségvetési szervek működési kiadásaihoz szükséges fedezetről rendelkezik.

**4. § -hoz**

Beszámolási kötelezettségről rendelkezik.

**5. § -hoz**

E rendelet hatályba lépéséről, valamint hatályon kívül helyezéséről rendelkezik.

|  |  |
| --- | --- |
| **2. napirendi pont:** | Javaslat a Karcag Városi Önkormányzat 2019. évi költségvetéséről szóló 1/2019. (II.01.) önkormányzati rendelet módosítására |

**Dobos László polgármester:** Jogszabályi kötelezettség, hogy negyedévente felül kell vizsgálni a költségvetést és természetesen a különböző pénzmozgásokat jelezni kell.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság megtárgyalta a napirendet, mely tartalmazza az egyes feladatokhoz államháztartáson belülről és kívülről átvett pénzeszközök előirányzatosítását, előirányzatok közötti átcsoportosítási kérelmeket, a költségvetési szervek irányító szervi támogatásának változását, valamint felhatalmazás alapján polgármesteri hatáskörben végrehajtott előirányzat módosításokat. Összességében 1.508.000.515,- Ft bevételi- és kiadási előirányzat növekedést tartalmaz. A bizottság támogatta a napirendet és a képviselő-testületnek is elfogadásra javasolta.

További kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 7 igen, 2 nem szavazat. 1 tartózkodás.

Karcag Városi Önkormányzat Képviselő-testületének

**24/2019. (XII.20.) önkormányzati rendelete**

**a Karcag Városi Önkormányzat 2019. évi költségvetéséről szóló 1/2019. (II.01.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) és f) pontjában, az államháztartásról szóló 2011. évi CXCV. törvény 23-24. §-ában meghatározott jogalkotói jogkörében, a Magyarország gazdasági stabilitásáról szóló 2011. évi CXCIV. törvény 10- 10/E. §-aiban, a Magyarország helyi önkormányzatairól szóló 2011. évi CLXXXIX. törvény 42. § 1. pontjában, és a Magyarország 2019. évi központi költségvetéséről szóló 2018. évi L. törvényben meghatározott feladatkörében eljárva az alábbi rendeletet alkotja:

**1**. § A Karcag Városi Önkormányzat 2019. évi költségvetéséről szóló 1/2019. (II.01.) önkormányzati rendeletének (a továbbiakban: Rendelet) 3. § (1) –(3) bekezdése helyébe a következő rendelkezés lép:

„3. § (1) A Képviselő-testület az Önkormányzat 2019. évi költségvetése – a (2) bekezdésében meghatározott finanszírozási műveletek nélküli – bevételi főösszegét 5.944.667.992,- Ft-ban, a kiadási főösszegét pedig 9.704.826.885,- Ft-ban határozza meg a hiány összege 3.760.158.893,- Ft.

(2) A 2019. évi költségvetés egyensúlya az alábbi finanszírozási műveletekkel biztosítható:

2019. évre vonatkozóan a hiány működési belső finanszírozására szolgáló bevétel 1.480.836.582,- Ft, a fejlesztés belső finanszírozására szolgáló bevétel 2.279.322.311,- Ft.

(3) Finanszírozási bevételek összege 4.125.985.239,- Ft, finanszírozási kiadások összege 365.826.346,- Ft, finanszírozási bevételek és kiadások egyenlege 3.760.158.893,- Ft.”

**2. §** (1) A Rendelet 4. § (1) bekezdésében meghatározott 1. sz. melléklet helyébe jelen rendelet 1. sz. melléklete lép.

(2) A Rendelet 4. § (1) bekezdésében meghatározott 2. sz. melléklet helyébe jelen rendelet 2. sz. melléklete lép.

(3) A Rendelet 4. § (1) bekezdésében meghatározott 3. sz. melléklet helyébe jelen rendelet 3. sz. melléklete lép.

(4) A Rendelet 4. § (1) bekezdésében meghatározott 4. sz. melléklet helyébe jelen rendelet 4. sz. melléklete lép.

(5) A Rendelet 4. § (1) bekezdésében meghatározott 5. sz. melléklet helyébe jelen rendelet 5. sz. melléklete lép.

(6) A Rendelet 4. § (1) bekezdésében meghatározott 6. sz. melléklet helyébe jelen rendelet 6. sz. melléklete lép.

(7) A Rendelet 4. § (1) bekezdésében meghatározott 7. sz. melléklet helyébe jelen rendelet 7. sz. melléklete lép.

(8) A Rendelet 4. § (1) bekezdésében meghatározott 8. sz. melléklet helyébe jelen rendelet 8. sz. melléklete lép.

(9) A Rendelet 4. § (1) bekezdésében meghatározott 9. sz. melléklet helyébe jelen rendelet 9. sz. melléklete lép.

(10) A Rendelet 4. § (1) bekezdésében meghatározott 11. sz. melléklet helyébe jelen rendelet 10. sz. melléklete lép.

(11) A Rendelet 4. § (1) bekezdésében meghatározott 14. sz. melléklet helyébe jelen rendelet 11. sz. melléklete lép.

(12) A Rendelet 4. § (1) bekezdésében meghatározott 15. sz. melléklet helyébe jelen rendelet 12. sz. melléklete lép.

**3. §** (1) Ez a rendelet a kihirdetést követő napon lép hatályba és az azt követő napon hatályát veszti.

(2) E rendelet rendelkezéseit az előirányzatok vonatkozásában 2019. január 01. napjától kell alkalmazni.

K a r c a g, 2019. december 18.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

A törvényi előírások alapján Önkormányzatunknak lehetősége van a 2019. évre szóló költségvetési rendelet módosítására. A rendelet-tervezet tartalmazza a Képviselő-testületi döntéseket, az Önkormányzat irányítása alá tartozó költségvetési szervek által beadott előirányzatok közötti átcsoportosítási kérelmeket, a központi költségvetésből időközben lebontott támogatásokat, hozzájárulásokat, valamint az egyes feladatokhoz az átvett pénzeszközök előirányzatosítását.

**RÉSZLETES INDOKOLÁS**

1. **§-hoz**

A bevételi főösszeg és a kiadási főösszeg változásáról rendelkezik.

1. **§-hoz**

A rendelet mellékleteinek változásáról rendelkezik.

**3. §-hoz**

A rendelet hatályba lépéséről rendelkezik.

**24/2019. (XII.20.) önkormányzati rendelet melléklete e jegyzőkönyvhöz 1. sz. mellékletként csatolva**

|  |  |
| --- | --- |
| **3. napirendi pont:** | Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására |

**Dobos László polgármester:** Most mindenképpen szükséges ennek a rendeletnek a módosítása.

Ez a nyersanyag norma általános 27 %-os emelését, valamint a rezsiköltség mértékének 5 %-os emelését tartalmazza, mely megfelelő fedezetet nyújtana a többletköltségek finanszírozására. A szakbizottság támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 25/2019. (XII.20.) rendelete**

**a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontja, a szociális igazgatásról és szociális ellátásokról szóló 1993. évi III. tv. 92. § (1) és (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § - ában foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a Karcag Városi Önkormányzat Képviselő-testületének a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendeletét az alábbiak szerint módosítja:

**1.§.** Karcag Városi Önkormányzat Képviselő-testületének a személyes gondoskodást nyújtó szociális ellátások intézményi térítési díjának megállapításáról szóló12/2017. (IX.28.)önkormányzati rendelete (a továbbiakban: R.) 7.§ (4) bekezdése helyébe a következő rendelkezés lép:

„7.§ (4) Karcag Városi Önkormányzat az intézményi étkeztetés keretében ellátott gyermekek után az étkeztetést biztosító gazdasági társaságok részére a 2. sz. mellékletben felsorolt pontokban meghatározott nyersanyagnorma 90 %-át rezsiköltség címén az érintett intézmények költségvetésében biztosítja.”

**2.§** A R. 7.§ (7) bekezdés második mondata helyébe az alábbi rendelkezés lép:

„7.§ (7) Az élelmezés nyersanyagköltségének egy ellátottra jutó ebéd összege:

1. bölcsőde 5 hónapos kortól 2,5 éves korig

* ebéd 160,- Ft/fő/nap

1. óvoda: 2,5 éves kortól 6 éves korig

* ebéd 241,- Ft/fő/nap

1. általános iskola: 6 éves kortól 10 éves korig

* ebéd 339,- Ft/fő/nap

1. általános iskola 10 éves kortól 14 éves korig

* ebéd 366,- Ft/fő/nap

1. gimnázium: 14 éves kortól 18 éves korig

* ebéd 413,- Ft/fő/nap”

**3.§.** A R. 7.§ (8) bekezdése helyébe az alábbi rendelkezés lép:

„7.§ a (8) Karcag Városi Önkormányzat a szünidei gyermek étkeztetés keretében ellátott gyermekek után az étkeztetést biztosító gazdasági társaságok részére az a)-e) pontokban meghatározott nyersanyagnormát és annak 90%-át rezsiköltség címén a Városi Önkormányzat Városgondnoksága költségvetésében biztosítja.”

**4.§** A R. II.sz. melléklete helyébe ezen rendelet 1. sz. melléklete lép.

**5.§** Ez a rendelet a 2020. január 1. napján lép hatályba és az azt követő napon hatályát veszti.

K a r c a g, 2019. december 14.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

Az Essen Gyermekétkeztetési Kft. és az EURO Kereskedelmi és Szolgáltató Kft. a korábbi rendeletmódosítás óta történt változások, mint a növekvő költségek, kötelező béremelések, ételallergiás gyermekek étkeztetésének megnövekedett kiadásai miatt a költségnövekedéseket nem tudja már kigazdálkodni a rendelkezésre álló finanszírozás mellett. Ezért javasolt a közétkeztetés díjának és a rezsi költségnek az emelése, valamint tekintettel és elkülönítetten az ételallergiás gyermekek norma emelésére is. Ez a nyersanyag norma általános 27 %-os emelését, valamint a rezsi költség 5 %-os emelését tartalmazza, mely megfelelő fedezetet nyújtana a többletköltségek finanszírozására. A gyermekek étkeztetési térítési díja és a rezsiköltség aktualizálásra került a rendeletben.

Fentiek alapján a személyes gondoskodást nyújtó szociális ellátások intézményi térítési díjának megállapításáról szóló rendelet módosítása javasolt.

**R É S Z L E T E S I N D O K O L Á S**

**1.§-hoz**

Karcag Városi Önkormányzat az intézményi étkeztetés keretében ellátott gyermekek után az étkeztetést biztosító gazdasági társaságok rezsiköltségének növeléséről rendelkezik.

**2.§-hoz**

Az élelmezés nyersanyagköltségének egy ellátottra jutó ebéd összegének növekedése miatti módosításról rendelkezik.

**3.§-hoz**

Karcag Városi Önkormányzat a szünidei gyermek étkeztetés keretében ellátott gyermekek után az étkeztetést biztosító gazdasági társaságok rezsiköltségének növeléséről rendelkezik.

**4.§-hoz**

A közétkeztetés díjának emeléséről, valamint elkülönítetten az ételallergiás gyermekek étkeztetésére vonatkozó norma rendeletbe foglalásáról rendelkezik.

**5.§-hoz**

E rendelet hatályba lépéséről, valamint hatályon kívül helyezéséről rendelkezik.

*1.sz. melléklet a 25/2019. (XII.19.) Karcag Városi Önkormányzat Képviselő-testületének rendeletéhez*

|  |  |  |
| --- | --- | --- |
| **3-6 éves korig** | | **Ételallergiás norma** |
| tízórai | 94.-Ft/fő/nap | 122.-Ft/fő/nap |
| ebéd | 241.-Ft/fő/nap | 314.-Ft/fő/nap |
| uzsonna | 71.-Ft/fő/nap | 93.-Ft/fő/nap |
| **6-10 éves korig (alsó tagozat)** | |  |
| reggeli | 141.-Ft/fő/nap | 183.-Ft/fő/nap |
| tízórai | 99.-Ft/fő/nap | 128.-Ft/fő/nap |
| ebéd | 339.-Ft/fő/nap | 441.-Ft/fő/nap |
| uzsonna | 83.-Ft/fő/nap | 108.-Ft/fő/nap |
| vacsora | 165.-Ft/fő/nap | 216.-Ft/fő/nap |
| **10-14 éves korig (felső tagozat)** | |  |
| reggeli | 204.-Ft/fő/nap | 264.-Ft/fő/nap |
| tízórai | 105.-Ft/fő/nap | 137.-Ft/fő/nap |
| ebéd | 366.-Ft/fő/nap | 480.-Ft/fő/nap |
| uzsonna | 95.-Ft/fő/nap | 122.-Ft/fő/nap |
| vacsora | 253.-Ft/fő/nap | 328.-Ft/fő/nap |
| **14-18 éves korig szakiskolában, illetve középiskolában tanulók** | |  |
| reggeli | 205.-Ft/fő/nap | 266.-Ft/fő/nap |
| tízórai | 105.-Ft/fő/nap | 137.-Ft/fő/nap |
| ebéd | 413.-Ft/fő/nap | 535.-Ft/fő/nap |
| uzsonna | 94.-Ft/fő/nap | 122.-Ft/fő/nap |
| vacsora | 254.-Ft/fő/nap | 329.-Ft/fő/nap |

|  |  |
| --- | --- |
| **4. napirendi pont:** | Javaslat az egészségügyi alapellátások körzeteinek megállapításáról szóló 9/2016. (IV.29.) önkormányzati rendelet módosítására |

**Dobos László polgármester:** A módosítás azért válik szükségessé, hogy a 100 %-os normatív támogatást a továbbiakban is megkapják.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 26/2019. (XII.20)

önkormányzati rendelete

az egészségügyi alapellátások körzeteinek megállapításáról szóló 9/2016. (IV.29.) önkormányzati rendeletének módosításáról

Karcag Városi Önkormányzat Képviselő-testületeaz egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az országos tisztifőorvos és a működési engedély kiadására hatáskörrel rendelkező egészségügyi államigazgatási szerv véleményének kikérésével a következőket rendeli el:

**1.§** Karcag Városi Önkormányzat Képviselő-testületének az egészségügyi alapellátások körzeteinek megállapításáról szóló 9/2016. (IV.29.) önkormányzati rendelete (a továbbiakban: R.) XXVII.- XXX. számú mellékleteinek helyébe e rendelet 1-4. számú mellékletei lépnek.

**2.§** Ez a rendelet 2020. január 1. napján lép hatályba és az azt követő napon hatályát veszti.

K a r c a g, 2019. december 12.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

Az eddig a IV. sz. iskola védőnői körzethez tartozó Karcagi Általános és Művészeti Iskola Kiskulcsosi Általános Iskolai Tagintézménye az I. sz. iskola védőnői körzethez, az eddig IV. sz. iskola védőnői körzethez tartozó Györffy István Katolikus Általános Iskola Karcag, Kossuth tér 4. sz. alatti intézménye pedig a II. sz. iskola védőnői körzethez fog tartozni. Ezáltal a IV. sz. iskola védőnői körzethez egyedül a Nagykun Református Általános Iskola tartozik.

Az iskolák nevei átszervezés és jogszabályi változások miatt a rendeletben aktualizálásra került.

Fentiek alapján az egészségügyi alapellátások körzeteinek megállapításáról szóló önkormányzati rendelet módosítása javasolt.

**R É S Z L E T E S I N D O K O L Á S**

**1. § -hoz**

Iskola védőnői körzetek változásairól rendelkezik.

**2. § -hoz**

E rendelet hatályba lépéséről, valamint hatályon kívül helyezéséről rendelkezik.

**26/2019. (XII. 20.) önkormányzati rendelet 1. sz. melléklete**

A 9/2016.(IV.29.) önkormányzati rendelet XXVII. számú melléklete

**I. sz. Iskolai védőnői körzet**

a) Karcagi Nagykun Református Gimnázium és Egészségügyi Szakgimnázium Karcag, Madarasi u. 1-3.

b) Györffy István Katolikus Általános Iskola, Karcag, Kossuth tér 4.

c) Karcagi Általános és Művészeti Iskola Kiskulcsosi Általános Iskolai Tagintézménye, Karcag, Kisújszállási u. 112.

d) Karcagi Arany János Általános Iskola Karcag, Arany János u. 13-15.

**26/2019. (XII.20.) önkormányzati rendelet 2. sz. melléklete**

A 9/2016.(IV.29.) önkormányzati rendelet XXVIII. számú melléklete

**II. sz. Iskolai védőnői körzet**

a) Karcagi SZC Varró István Szakgimnáziuma, Szakközépiskolája és Kollégiuma Karcag, Varró u. 8.

b) Karcagi Általános és Művészeti Iskola Kováts Mihály Általános Iskolai Tagintézménye 5300 Karcag, Kálvin u. 9.

c) Veress Zoltán Általános Iskola Berekfürdő, IV. Béla király u. 1.

d) Györffy István Katolikus Általános Iskola, Karcag, József Attila u. 1.

**26/2019. (XII.20.) önkormányzati rendelet 3. sz. melléklete**

A 9/2016.(IV.29.) önkormányzati rendelet XXIX. számú melléklete

**III. sz. Iskolai védőnői körzet**

1. Szentannai Sámuel Középiskola és Kollégium Karcag, Szentannai S. u. 18.,
2. Szent Pál Marista Általános Iskola Karcag, Zádor út 3.;
3. JNSZ Megyei Kádas György Óvoda, Általános Iskola, Szakiskola, Egységes Gyógypedagógiai Módszertani Intézmény, Diákotthon és Gyermekotthon Karcag, Kisújszállási út 45.

**26/2019. (XII.20.) önkormányzati rendelet 4. sz. melléklete**

A 9/2016.(IV.29.) önkormányzati rendelet XXX. számú melléklete

**IV. sz. Iskolai védőnői körzet**

a) Karcagi Nagykun Református Általános Iskola Karcag, Kálvin u. 2.

|  |  |
| --- | --- |
| **5. napirendi pont:** | Javaslat a Karcag Városi Önkormányzat Képviselő-testületének 2020. évi munkatervére |

**Dobos László polgármester:** Egy alapos váz készült, amely csak bővülni fog.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**293/2019. (XII.19.) "kt." sz. h a t á r o z a t**

**a Karcag Városi Önkormányzat Képviselő-testületének 2020. évi munkatervéről**

A Karcag Városi Önkormányzat Képviselő-testülete a 12/2014. (X.31.) önkormányzati rendelete – az SZMSZ – II. fejezet 5. § (3) bekezdése alapján a **2020. évi munkatervét** – a melléklet szerint – ***m e g á l l a p í t j a.***

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal irodavezetői, Helyben
6. Javaslatot készítők, Helyben
7. Karcag Városi Cigány Nemzetiségi Önkormányzat Képviselő-testület tagjai, lakóhelyükön,

**293/2019. (XII.19.) "kt." sz. h a t á r o z a t melléklete**

|  |
| --- |
| **a Karcag Városi Önkormányzat Képviselő-testületének**  **2020. évi munkatervéhez** |

**j a n u á r 30. (csütörtök)**

|  |  |
| --- | --- |
|  | Javaslat a 2020. évi költségvetési kitekintő határozat meghozatalára  Előadó: Dobos László polgármester |
|  | Javaslat a Karcag Városi Önkormányzat 2020. évi költségvetéséről szóló rendelet-tervezetre (közmeghallgatással egybekötve)  Előadó: Dobos László polgármester |
|  | Beszámoló az átruházott hatáskörök gyakorlásáról (2019. I-XII.)  Előadók: Dobos László polgármester  illetékes bizottságok elnökei |
|  | Beszámoló a Karcagi Polgármesteri Hivatal 2019. évi tevékenységéről  Előadó: Rózsa Sándor jegyző |
|  | Javaslat a Karcag Városi Önkormányzat és a Karcag Városi Cigány Nemzetiségi Önkormányzat közötti megállapodás felülvizsgálatára  Előadó: Dobos László polgármester |
|  | Javaslat Dobos László főállású polgármester szabadságolási tervére  Előadó: Rózsa Sándor jegyző |

**f e b r u á r 27. (csütörtök)**

|  |  |
| --- | --- |
|  | Javaslat a Karcag Városi Önkormányzat 2019. évi költségvetéséről szóló rendelet módosítására  Előadó: Dobos László polgármester |
|  | Beszámoló a Déryné Kulturális, Turisztikai, Sport Központ és Könyvtár 2019. évi tevékenységéről  Előadó: Szepesi Tibor igazgató |
|  | Javaslat a Déryné Kulturális, Turisztikai, Sport Központ és Könyvtár 2020. évi munkatervének jóváhagyására  Előadó: Szepesi Tibor igazgató |
|  | Beszámoló a Györffy István Nagykun Múzeum 2019. évi tevékenységéről  Előadó: Dr. Nagy Molnár Miklós igazgató |
|  | Javaslat a Györffy István Nagykun Múzeum 2020. évi munkatervének jóváhagyására  Előadó: Dr. Nagy Molnár Miklós igazgató |
|  | Javaslat a Déryné Kulturális, Turisztikai, Sport Központ és Könyvtár intézményvezetői állásának pályázati meghirdetésére  Előadó: Dobos László polgármester |
|  | Tájékoztató a Karcagi Ipari Park Kft. 20 éves fennállásáról  Előadó: Varga Nándor ügyvezető |
|  | Javaslat Dobos László főállású polgármester cafetéria juttatására  Előadó: Rózsa Sándor jegyző |
|  | **Javaslat Gyurcsek János főállású alpolgármester cafetéria juttatására**  Előadó: Dobos László polgármester |

**m á r c i u s 26. (csütörtök)**

|  |  |
| --- | --- |
|  | Javaslat a települési támogatások rendszeréről szóló 7/2015. (II.27.) önkormányzati rendelet módosítására  Előadó: Rózsa Sándor jegyző |
|  | Tájékoztató a város kül- és belvízvédelmi helyzetéről, valamint a további feladatokról  Előadó: Dobos László polgármester |
|  | Tájékoztató a kül- és belterületi út- és járdajavítások szükségességéről és az elvégzendő feladatok megállapításáról  Előadó: Dobos László polgármester |
|  | Javaslat Karcag Városi Önkormányzat Képviselő-testülete Gazdasági Programjára  Előadó: Dobos László polgármester |
|  | Javaslat a Déryné Kulturális, Turisztikai Sport Központ és Könyvtár intézményvezetői állásra kiírt Pályázatot Véleményező Bizottság létrehozására  Előadó: Dobos László polgármester |

**á p r i l i s 30. (csütörtök)**

|  |  |
| --- | --- |
|  | Beszámoló a település közrend és közbiztonsági helyzetéről  Előadó: Dr. Karsai Lajos mb. kapitányságvezető |
|  | Tájékoztató a Karcagi Hivatásos Tűzoltó-parancsnokság 2019. évi tevékenységéről  Előadó: Molnár László kirendeltség-vezető |
|  | Tájékoztató az Akácliget Fürdő szezonnyitó felkészüléséről, várható feladatokról  Előadó: Andrási István ügyvezető |
|  | Javaslat a rászoruló gyermekek intézményen kívüli ingyenes nyári szünidei étkeztetésének időtartamára  Előadó: Dobos László polgármester |
|  | Beszámoló a pályázati támogatásokkal megvalósuló szakmai fejlesztésekről a Madarász Imre Egyesített Óvodában  Előadó: Gulyás Ferencné intézményvezető |
|  | Javaslat a Déryné Kulturális, Turisztikai, Sport Központ és Könyvtár intézményvezetőjének megbízására  Előadó: Dobos László polgármester |

**m á j u s 28. (csütörtök)**

|  |  |
| --- | --- |
|  | Javaslat a Karcag Városi Önkormányzat 2019. évi zárszámadásáról szóló rendelet-tervezetre  Előadó: Dobos László polgármester |
|  | Javaslat a Karcag Városi Önkormányzat 2019. évi maradványának felhasználásáról szóló rendelet-tervezetre  Előadó: Dobos László polgármester |
|  | Javaslat a 2019. évi ellenőrzési jelentésre  Előadó: Dobos László polgármester |
|  | Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre  Előadó: Dobos László polgármester |
|  | Beszámoló a gyermekjóléti és gyermekvédelmi feladatok ellátásáról  Előadók: Rózsa Sándor jegyző  Kun Csilla a KTKT-SZSZK vezetője |
|  | Javaslat a Nagykun Víz-és Csatornamű Kft. 2019. évi egyszerűsített éves beszámolójának elfogadására  Előadó: Andrási István ügyvezető |
|  | Beszámoló a Nagykun Víz-és Csatornamű Kft. ügyvezetőjének 2019. évi tevékenységéről  Előadó: Andrási István ügyvezető |
|  | Beszámoló a Nagykun Víz-és Csatornamű Kft. Felügyelő Bizottságának 2019. évi tevékenységéről  Előadó: Molnár Pál a FEB elnöke |
|  | Javaslat a Nagykun Víz- és Csatornamű Kft. Felügyelő Bizottsága tagjainak megválasztására és díjazásának megállapítására  Előadó: Dobos László polgármester |
|  | Javaslat a Karcagi "Erőforrás" Kft. 2019. évi egyszerűsített éves beszámolójának elfogadására  Előadó: Andrási Zoltán ügyvezető |
|  | Beszámoló a Karcagi "Erőforrás" Kft. ügyvezetőjének 2019. évi tevékenységéről  Előadó: Andrási Zoltán ügyvezető |
|  | Beszámoló a Karcagi "Erőforrás" Kft. Felügyelő Bizottságának 2019. évi tevékenységéről  Előadó: Kovácsné Kerekes Katalin a FEB elnöke |
|  | Javaslat a Karcagi "Erőforrás" Kft. Felügyelő Bizottsága tagjainak megválasztására és díjazásának megállapítására  Előadó: Dobos László polgármester |
|  | Javaslat a KVG Kft. 2019. évi egyszerűsített éves beszámolójának elfogadására  Előadó: Nyíri László ügyvezető |
|  | Beszámoló a KVG. Kft. ügyvezetőjének 2019. évi tevékenységéről  Előadó: Nyíri László ügyvezető |
|  | Beszámoló a KVG Kft. Felügyelő Bizottságának 2019. évi tevékenységéről  Előadó: Karcagi-Nagy Zoltán a FEB elnöke |
|  | Javaslat a KVG Kft. Felügyelő Bizottsága tagjainak megválasztására és díjazásának megállapítására  Előadó: Dobos László polgármester |
|  | Javaslat a KVG Kft. ügyvezetőjének megválasztására  Előadó: Dobos László polgármester |
|  | Javaslat a Nagykunsági Környezetvédelmi Kft. 2019. évi egyszerűsített éves beszámolójának elfogadására  Előadó: Balajti József ügyvezető |
|  | Beszámoló a Nagykunsági Környezetvédelmi Kft. ügyvezetőjének 2019. évi tevékenységéről  Előadó: Balajti József ügyvezető |
|  | Beszámoló a Nagykunsági Környezetvédelmi Kft. Felügyelő Bizottságának 2019. évi tevékenységéről  Előadó: Dr. Temesváry Tamás a FEB elnöke |
|  | Javaslat a Karcag Térségi Közszolgáltató Nonprofit Kft. 2019. évi éves beszámolójának elfogadására  Előadó: Balajti József ügyvezető |
|  | Beszámoló a Karcag Térségi Közszolgáltató Nonprofit Kft. ügyvezetőjének a 2019. évi tevékenységéről  Előadó: Balajti József ügyvezető |
|  | Beszámoló a Karcag Térségi Közszolgáltató Nonprofit Kft. Felügyelő Bizottságának 2019. évi tevékenységéről  Előadó: Ökrös Gábor a FEB elnöke |
|  | Javaslat a Karcag Kincse Nonprofit Kft. 2019. évi egyszerűsített éves beszámolójának elfogadására  Előadó: Polyik Zoltán ügyvezető |
|  | Beszámoló a Karcag Kincse Nonprofit Kft. ügyvezetőjének 2019. évi tevékenységéről  Előadó: Polyik Zoltán ügyvezető |
|  | Beszámoló a Karcag Kincse Nonprofit Kft. Felügyelő Bizottságának 2019. évi tevékenységéről  Előadó: Szepesi Tibor a FEB elnöke |
|  | Javaslat a Karcag Kincse Nonprofit Kft. Felügyelő Bizottsága tagjainak megválasztására  Előadó: Dobos László polgármester |

**j ú n i u s 25. (csütörtök)**

|  |  |
| --- | --- |
|  | Javaslat a Karcag Városi Önkormányzat 2020. évi költségvetéséről szóló rendelet módosítására  Előadó: Dobos László polgármester |
|  | Tájékoztató a Karcag Városi Önkormányzat Képviselő-testülete által alapított alapítványok, illetve közalapítványok tevékenységéről  Előadók: Dobos László polgármester  Kuratóriumok elnökei |
|  | Javaslat Karcag város menetrend szerinti helyi autóbusz-közlekedési szolgáltatás további biztosítására  Előadó: Dobos László polgármester |

**s z e p t e m b e r 24. (csütörtök)**

|  |  |
| --- | --- |
|  | Beszámoló a Karcag Városi Önkormányzat 2020. évi költségvetésének I. félévi végrehajtásáról  Előadó: Dobos László polgármester |
|  | Javaslat a Karcag Városi Önkormányzat 2020. évi költségvetéséről szóló rendelet módosítására  Előadó: Dobos László polgármester |
|  | Tájékoztató a Karcagi Többcélú Kistérségi Társulás működéséről, eredményeiről és célkitűzéseiről  Előadó: Dobos László polgármester |
|  | Tájékoztató a Városi Önkormányzat Városgondnoksága tevékenységéről  Előadó: Molnár Pál igazgató |

**o k t ó b e r 29. (csütörtök)**

|  |  |
| --- | --- |
|  | Javaslat a Városi Önkormányzat Városgondnoksága igazgatói állásának pályázati meghirdetésére  Előadó: Dobos László polgármester |

**n o v e m b e r 26. (csütörtök)**

|  |  |
| --- | --- |
|  | Beszámoló a Karcag Városi Önkormányzat 2020. évi költségvetésének I‑III. negyedévi végrehajtásáról  Előadó: Dobos László polgármester |
|  | Javaslat az egyes haszonbérbe adott termőföldek 2021. évi haszonbérleti díjának mértékére.  Előadó: Dobos László polgármester |
|  | Javaslat a Városi Önkormányzat Városgondnoksága igazgatói állására kiírt Pályázatot Véleményező Bizottság létrehozására  Előadó: Dobos László polgármester |

**d e c e m b e r 17. (csütörtök)**

|  |  |
| --- | --- |
|  | Javaslat a 2021. évi átmeneti gazdálkodásról szóló rendelet-tervezetre  Előadó: Dobos László polgármester |
|  | Javaslat a Karcag Városi Önkormányzat 2020. évi költségvetéséről szóló rendelet módosítására  Előadó: Dobos László polgármester |
|  | Javaslat a Karcag Városi Önkormányzat Képviselő-testületének 2021. évi munkatervére  Előadó: Dobos László polgármester |
|  | Javaslat a Karcag Városi Önkormányzatra vonatkozó 2021. évi belső ellenőrzési terv jóváhagyására  Előadó: Rózsa Sándor jegyző |
|  | Javaslat a Városi Önkormányzat Városgondnoksága igazgatójának megbízására  Előadó: Dobos László polgármester |

**2020. évi k ö z m e g h a l l g a t á s**

**I. félév**

**Karcag Városi Önkormányzat 2020. évi költségvetéséről szóló rendelet-tervezet**

**II. félév**

**Napirend nélkül - az állampolgárok és helyben érdekelt szervezetek képviselői közérdekű kérdést és javaslatot tehetnek.**

|  |  |
| --- | --- |
| **6. napirendi pont:** | Javaslat a Karcag Városi Önkormányzatra vonatkozó 2020. évi belső ellenőrzési terv jóváhagyására |

**Dobos László polgármester:** Ez kötelező, törvényi előírás, meg kell határozni a belső ellenőrök következő évi tevékenységeit. Mind a két belső ellenőrt köszöntötte az ülésteremben, akiknek ez évi precíz munkáját megköszönte.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**294 /2019. (XII. 19.) „kt”. sz. h a t á r o z a t**

**a Karcag Városi Önkormányzatra vonatkozó 2020. évi belső ellenőrzési terv jóváhagyásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés b) pontjában foglalt jogkörében, valamint a Magyarország helyi önkormányzatairól szóló 2011. évi CLXXXIX. törvény 119. §. (5) bekezdésében és a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 32. § (4) bekezdésében foglalt feladatkörében eljárva a 2020. évi belső ellenőrzési tervet a határozat mellékletében foglalt tartalommal jóváhagyja.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal
   * Revizorok
   * Költségvetési Csoport
   * Aljegyzői Iroda, helyben

**294 /2019. (XII. 19.) „kt”. sz. h a t á r o z a t melléklete**

**2020. évi belső ellenőrzési terv**

A belső ellenőrzés a 2020. évi ***munkatervét kockázatelemzés*** alapján készítette el, figyelembe véve a 370/2011. (XII.31.) Kormányrendeletben foglaltakat, továbbá a Belső Ellenőrzési Kézikönyv előírásait, és a belső ellenőrzés szakmai gyakorlatának nemzetközi normáit, amely szerint ***felmérésre kerültek (kockázatelemzés) a költségvetési szervek tevékenységét érintő, gazdálkodási folyamatában rejlő kockázatok.***

***A kockázatelemzés felmérésével, a felső vezetés javaslatával a feltárt kockázati tényezők beazonosításával, minősítésével, valamint az ellenőrzési tapasztalatok figyelembevételével lett meghatározva az ellenőrizendő folyamat, és az ellenőrzés célja, majd ezek alapján került sor az éves terv elkészítésére.***

A vizsgálatok tervezésénél a kockázatos folyamatok meghatározásával, minősítésével, valamint a folyamatos ellenőrzés biztosításával lehetőség adódik a szabályszerűségi és a pénzügyi ellenőrzések számának csökkentése mellett ***a rendszerellenőrzések számának a növelésére,*** így biztosítva van a komplex ellenőrzések lefolytatásának lehetősége is.

***A belső ellenőrzési szervezet az éves terv összeállításánál figyelembe vette:***

* az önkormányzatot érintő gazdálkodási tevékenységet, a polgármesteri hivatal gazdálkodását, továbbá az önkormányzat felügyelete alá tartozó költségvetési szerveknél ellátandó tevékenységeket,
* a helyi önkormányzat többségi irányításával működő gazdasági társaságokat,
* a helyi önkormányzat működését, könyvvezetési kötelezettségét,
* a közbeszerzésről szóló törvényt, és a helyi Közbeszerzési Szabályzat előírásait, a közbeszerzések és a közbeszerzési eljárások lebonyolítását,
* a felső vezetés javaslatait, amelyek tükröződnek a kockázatelemzésekben,
* a korábbi évek belső ellenőrzési tapasztalatait.

A belső ellenőrzés fontos feladata a potenciális hibák megelőzése érdekében, hogy a megjelenő új, illetve jelentős mértékben módosuló jogszabályok értelmezéséhez, egységes végrehajtásához segítséget nyújtson, együttműködve az ellenőrzött költségvetési, illetve egyéb szervezetekkel.

A rendszerellenőrzés programjának végrehajtásához több ellenőrzési nappal kell számolni, mint egy szabályszerűségi, vagy egy pénzügyi ellenőrzés végrehajtását illetően.

A tervezett ellenőrzéseket revizori bontásban táblázatban mutatjuk be.

Az éves ellenőrzési terv kötelező mellékletei:

1. sz. melléklet: Létszám és erőforrás
2. sz. melléklet: Ellenőrzések
3. sz. melléklet: Tevékenységek

**A tervezett ellenőrzések felsorolása**

**„A” revizor**

|  |  |  |  |  |  |  |  |
| --- | --- | --- | --- | --- | --- | --- | --- |
| *Sorszám* | *Az ellenőrzés tárgya* | *Az ellenőrzés célja, módszerei, ellenőrizendő időszak* | *Azonosított kockázati tényezők (itt elegendő a kockázatelemzési dokumentum vonatkozó pontját megadni)* | *Az ellenőrzés típusa* | *Az ellenőrzött szerv, szervezeti egység* | *Az ellenőrzés tervezett ütemezése* | *Az ellenőrzésre fordítandó kapacitás (ellenőri nap)* |
| 1. | 2019. évi normatív állami hozzájárulások mutatószámai alakulásának és a normatív kötött felhasználású támogatások elszámolásának vizsgálata | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá azok adata megegyezik-e az adatszolgáltatásban foglaltakkal. Az ellenőrzés módszere szúrópróbaszerű, szükség szerint tételes  2019. év | A normatív költségvetési támogatások igénylésének megalapozottsága, a támogatásokkal való elszámolás helyessége és a dokumentálás rendje. | Pénzügyi  ellenőrzés | * Varró István Szakiskola, Szakközépiskola és Kollégium, * Arany János Tagiskola * Kováts Mihály Tagiskola * Kiskulcsosi Tagiskola * Kádas György Általános Iskola, Szakiskola és Kollégium | 2020. január-február | 10 nap |
| 2. | 2019. évi normatív állami hozzájárulások mutatószámai alakulásának és a normatív kötött felhasználású állami támogatások elszámolásának pénzügyi vizsgálata | Annak a megállapítása, hogy az intézmény rendelkezik-e a szükséges nyilvántartásokkal és azok adata megegyezik-e az adatszolgáltatással. Az ellenőrzés módszere szúrópróbaszerű, szükség szerint tételes  2019. év | A normatív költségvetési támogatások igénylésének megalapozottsága, a támogatásokkal való elszámolás helyessége és a dokumentálás  rendje. | Pénzügyi  ellenőrzés | Városi Önkormányzat Városgondnoksága | 2020 január-február | 5 nap |
| 3. | A 2019. évi normatív, kötött felhasználású állami támogatások elszámolásának pénzügyi vizsgálata | Annak a megállapítása, hogy az intézmény rendelkezik-e normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e az adatszolgáltatásban foglaltakkal.  Az ellenőrzés módszere: dokumentumokon alapuló vizsgálat  2019.év | Az intézmény alapdokumentumainak megfelelősége, az igénylés megalapozottsága, a támogatásokkal való elszámolás és dokumentálás rendje. | Pénzügyi ellenőrzés | Győrffy István Nagykun Múzeum | 2020. január-február | 5 nap |

|  |  |  |  |  |  |  |  |
| --- | --- | --- | --- | --- | --- | --- | --- |
| *Sorszám* | *Az ellenőrzés tárgya* | *Az ellenőrzés célja, módszerei, ellenőrizendő időszak* | *Azonosított kockázati tényezők (itt elegendő a kockázatelemzési dokumentum vonatkozó pontját megadni)* | *Az ellenőrzés típusa* | *Az ellenőrzött szerv, szervezeti egység* | *Az ellenőrzés tervezett ütemezése* | *Az ellenőrzésre fordítandó kapacitás (ellenőri nap)* |
| 4. | A 2019. évi normatív hozzájárulások mutatószámai alakulásának és a normatív kötött felhasználású állami hozzájárulások elszámolásának pénzügyi vizsgálata | Annak a megállapítása, hogy az intézmény alapdokumentumait megfelelően vezeti-e, normatív költségvetési támogatások igénylése megalapozott volt-e, valamint a részletező nyilvántartások adata megegyezik-e az adatszolgáltatásban foglaltakkal.  Az ellenőrzés módszere: dokumentumokon alapuló vizsgálat  2019.év | A normatív állami hozzájárulások igénylésének megalapozottsága, a támogatásokkal való elszámolás és dokumentálás rendje | Pénzügyi ellenőrzés | KTKT. Idősek Otthona és Háziorvosi Intézmény | 2020. január-február | 8 nap |
| 5. | Az intézmény gazdálkodásának átfogó ellenőrzése | Annak a megállapítása, hogy az intézmény működése megfelel-e a jogszabályi előírásoknak, a rendelkezésre álló erőforrásokkal hatékonyan, eredményesen gazdálkodik-e?  Az ellenőrzés módszere: szúrópróbaszerű, szükség szerint tételes  2019.év | A gazdálkodási, ellenőrzési jogkörök belső rendjének kialakítása. A belső kontrollrendszer biztosítása, az erőforrások nem kellő hatékonyságú felhasználása. | Rendszerellenőrzés | Győrffy István Nagykun Múzeum | 2020.március | 20 nap |
| 6. | A Kft gazdálkodásának átfogó ellenőrzése | Annak a megállapítása, hogy a Kft. működése megfelel-e a jogszabályi előírásoknak, a rendelkezésre álló erőforrásokkal hatékonyan, eredményesen gazdálkodik-e?  Az ellenőrzés módszere szúrópróbaszerű, szükség szerint tételes  2019. év | A belső szabályzatok hiánya, az erőforrások nem kellő hatékonyságú felhasználása. | Rendszerellenőrzés | Karcagi „Erőforrás” Kft. | 2020.április-május | 25 nap |
| 7. | Az intézmény gazdálkodásának átfogó ellenőrzése | Annak a megállapítása, hogy az intézmény működése megfelel-e a jogszabályi előírásoknak, a rendelkezésre álló erőforrásokkal hatékonyan, eredményesen gazdálkodik-e?  Az ellenőrzés módszere szúrópróbaszerű, szükség szerint tételes.  2019.év | A gazdálkodási, ellenőrzési jogkörök belső rendjének kialakítása. A belső kontrollrendszer biztosítása.  Az erőforrások nem kellő hatékonyságú felhasználása. | Rendszerellenőrzés | KTKT. Idősek Otthona és Háziorvosi Intézmény | 2020. június-július | 24 nap |
| 8. | Az intézkedési terv végrehajtásának ellenőrzése | Annak a megállapítása, hogy a korábbi ellenőrzés megállapításaira készült intézkedési tervben foglalt feladatok végrehajtása határidőben megtörtént-e? Az ellenőrzés módszere tételes ellenőrzés  2019.év | Nem megfelelően, és nem határidőben hajtották végre a meghatározott feladatokat. | Utóellenőrzés | Nagykun Víz- és Csatornamű Kft. | 2020. szeptember | 14 nap |
| 9. | Az intézkedési terv végrehajtásának ellenőrzése | Annak a megállapítása, hogy a korábbi ellenőrzés megállapításaira készült intézkedési tervben foglalt feladatok végrehajtása határidőben megtörtént -e? Az ellenőrzés módszere tételes ellenőrzés  2019.év | Nem megfelelően, és nem határidőben hajtották végre a meghatározott feladatokat. | Utóellenőrzés | Városi Önkormányzat Városgondnoksága | 2020. október | 17 nap |
| 10. | A civil szervezeteknek nyújtott önkormányzati támogatások felhasználásának vizsgálata | Annak a megállapítása, hogy a támogatott civil szervezetnél a támogatás felhasználása hogyan történt, megfelel-e a támogatási célnak a 2019. évre vonatkozóan | A támogatások kontrollja a civil szervezeteknél | Teljesítményellenőrzés | Az önkormányzat által támogatott civil szervezetek | 2020. november | 10 nap |
| 11. | Soron kívüli ellenőrzés |  |  |  |  |  | 20 nap |
| **Ellenőrzésre fordítható kapacitás összesen:** | | | | | | | **158 nap** |

**„B” revizor**

|  |  |  |  |  |  |  |  |
| --- | --- | --- | --- | --- | --- | --- | --- |
| *Sorszám* | *Az ellenőrzés tárgya* | *Az ellenőrzés célja, módszerei, ellenőrizendő időszak* | *Azonosított kockázati tényezők (itt elegendő a kockázatelemzési dokumentum vonatkozó pontját megadni)* | *Az ellenőrzés típusa* | *Az ellenőrzött szerv, szervezeti egység* | *Az ellenőrzés tervezett ütemezése* | *Az ellenőrzésre fordítandó kapacitás (ellenőri nap)* |
| 1. | 2019. évi normatív állami hozzájárulások mutatószámai alakulásának és a normatív kötött felhasználású állami normatív támogatások elszámolásának pénzügyi vizsgálata. | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e a statisztikai adatszolgáltatásban foglaltakkal.  Módszere: dokumentumokon alapuló vizsgálat  2019. év | Az intézmény alapdokumentumainak megfelelősége, a normatív költségvetési támogatások igénylésének megalapozottsága, a támogatásokkal való elszámolás és dokumentálás rendje, a belső kontrollrendszer biztosítása. | Pénzügyi ellenőrzés | - Madarász Imre Egyesített Óvoda | 2020. év január, február | 18 nap |
| 2. | 2019. évi normatív állami hozzájárulások mutatószámai alakulásának és a normatív kötött felhasználású állami normatív támogatások elszámolásának pénzügyi vizsgálata. | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e a statisztikai adatszolgáltatásban foglaltakkal.  Módszere: dokumentumokon alapuló vizsgálat  2019. év | Az intézmény alapdokumentumainak megfelelősége, a normatív költségvetési támogatások igénylésének megalapozottsága, a támogatásokkal való elszámolás és dokumentálás rendje, a belső kontrollrendszer biztosítása. | Pénzügyi ellenőrzés | - Déryné Kulturális, Turisztikai, Sport Központ és Könyvtár | 2020. év január, február | 5 nap |

|  |  |  |  |  |  |  |  |
| --- | --- | --- | --- | --- | --- | --- | --- |
| 3. | 2019. évi normatív állami hozzájárulások mutatószámai alakulásának és a normatív kötött felhasználású állami támogatások elszámolásának pénzügyi vizsgálata. | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e a statisztikai adatszolgáltatásban foglaltakkal.  Módszere: dokumentumokon alapuló tételes vizsgálat  2019. év | Az intézmény alapdokumentumainak megfelelősége, a normatív költségvetési támogatások igénylésének megalapozottsága, a támogatásokkal való elszámolás és dokumentálás rendje, a belső kontrollrendszer biztosítása. | Pénzügyi ellenőrzés | Karcagi Többcélú Kistérségi Társulás   * Szociális Szolgáltató Központ | 2020. év február | 8 nap |
| 4. | 2019. évi normatív állami hozzájárulások mutatószámai alakulásának és a normatív kötött felhasználású állami támogatások elszámolásának pénzügyi vizsgálata. | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e a statisztikai adatszolgáltatásban foglaltakkal.  Módszere: dokumentumokon alapuló tételes vizsgálat  2019. év | Az intézmény alapdokumentumainak megfelelősége, a normatív költségvetési támogatások igénylésének megalapozottsága, a támogatásokkal való elszámolás és dokumentálás rendje, a belső kontrollrendszer biztosítása. | Pénzügyi ellenőrzés | Karcagi Többcélú Kistérségi Társulás   * Gyermekek Átmeneti Otthona | 2020. év február | 3 nap |
| 5. | 2019. évi normatív állami hozzájárulások mutatószámai alakulásának és a normatív kötött felhasználású állami támogatások elszámolásának pénzügyi vizsgálata. | Annak a megállapítása, hogy az intézmények rendelkeznek-e a normatív állami hozzájárulások számítási alapjául szolgáló részletező nyilvántartásokkal, továbbá, hogy ezen nyilvántartások adata megegyezik-e a statisztikai adatszolgáltatásban foglaltakkal.  Módszere: dokumentumokon alapuló tételes vizsgálat  2019. év | Az intézmény alapdokumentumainak megfelelősége, a normatív költségvetési támogatások igénylésének megalapozottsága, a támogatásokkal való elszámolás és dokumentálás rendje, a belső kontrollrendszer biztosítása. | Pénzügyi ellenőrzés | Karcagi Többcélú Kistérségi Társulás   * Bölcsőde Intézménye | 2020. év február | 3 nap |
| 6. | Az intézmény gazdálkodásának, működésének átfogó vizsgálata. | Annak a megállapítása, hogy az intézménynél a rendszerek kialakítása, azok működése szabályszerűen, hatékonyan, eredményesen történt-e.  Előző ellenőrzés megállapításának utóellenőrzése.  Módszere: szúrópróbaszerű, szükség esetén tételes vizsgálat  2019. év | Gazdálkodási, ellenőrzési jogkörök belső rendjének kialakítása. Belső kontrollrendszer biztosítása, év végi beszámoló, főkönyvi könyvelés, előirányzat felhasználás. | Rendszerellenőrzés | Déryné Kulturális, Turisztikai Sport Központ és Könyvtár | 2020. év március  április  május | 25 nap |
| 7. | Az intézmény gazdálkodásának, működésének átfogó vizsgálata. | Annak a megállapítása, hogy az intézménynél a rendszerek kialakítása, azok működése szabályszerűen, hatékonyan, eredményesen történt-e.  Előző ellenőrzés megállapításának utóellenőrzése.  Módszere: szúrópróbaszerű, szükség esetén tételes vizsgálat  2019. év | Gazdálkodási, ellenőrzési jogkörök belső rendjének kialakítása. Belső kontrollrendszer biztosítása, év végi beszámoló, főkönyvi könyvelés, előirányzat felhasználás. | Rendszerellenőrzés | Madarász Imre Egyesített Óvoda | 2020. év április- május  június | 25 nap |
| 8. | Intézményi térítési díjak beszedése mennyiben felel meg a jogszabályi előírásoknak | Annak a megállapítása, hogy az intézménynél a térítési díjak megállapítása és beszedése hogyan történik | Térítési díjak megállapítása, beszedése | Utóellenőrzés | Karcagi Többcélú Kistérségi Társulás   * Gyermekek Átmeneti Otthona | 2020. év április- május  június | 5 nap |
| 9. | A Polgármesteri Hivatal gazdálkodásának, átfogó vizsgálata. | Annak a megállapítása, hogy a Polgármesteri Hivatalnál a rendszerek kialakítása, azok működése szabályszerű-e.  Módszere: dokumentumokon alapuló, szükség esetén tételes vizsgálat.  Előző vizsgálat megállapításainak utóellenőrzése.  2019. év | A gazdálkodási, ellenőrzési jogkörök belső rendjének kialakítása, belső kontrollrendszer biztosítása. Év végi beszámoló, főkönyvi könyvelés előirányzat felhasználás. | Rendszerellenőrzés | Karcagi Polgármesteri Hivatal | 2020. év szeptember - október | 26 nap |
| 10. | Civil szervezetek Önkormányzati támogatásának vizsgálata | Annak a megállapítása, hogy a támogatott civil szervezetnél a támogatás felhasználása hogyan történt, megfelel -e a döntésben megfogalmazottakkal a 2019. évre vonatkozóan. | Támogatások kontrollja a civil szervezeteknél | Teljesítmény ellenőrzés | karcagi civil szervezetek | 2020. október | 8 nap |
| 11. | Az adatkezelés mennyiben felel meg az európai általános adatvédelmi rendeletnek | Annak megállapítása, hogy az Intézmény felkészült -e GDPR előírásainak alkalmazására | Helyi adatkezelés vizsgálata | Teljesítmény ellenőrzés | Karcagi Többcélú Kistérségi Társulás   * Gyermekek Átmeneti Otthona | 2020. november | 5 nap |
| 12. | Az adatkezelés mennyiben felel meg az európai általános adatvédelmi rendeletnek | Annak megállapítása, hogy az Intézmény felkészült -e GDPR előírásainak alkalmazására | Helyi adatkezelés vizsgálata | Teljesítmény ellenőrzés | Madarász Imre Egyesített Óvoda | 2020. november | 5 nap |

|  |  |  |  |  |  |  |  |
| --- | --- | --- | --- | --- | --- | --- | --- |
| *Sorszám* | *Az ellenőrzés tárgya* | *Az ellenőrzés célja, módszerei, ellenőrizendő időszak* | *Azonosított kockázati tényezők (itt elegendő a kockázatelemzési dokumentum vonatkozó pontját megadni)* | *Az ellenőrzés típusa* | *Az ellenőrzött szerv, szervezeti egység* | *Az ellenőrzés tervezett ütemezése* | *Az ellenőrzésre fordítandó kapacitás (ellenőri nap)* |
| 13. | Soron kívüli ellenőrzések |  |  |  |  |  | 20 nap |
| **Ellenőrzésre fordítható kapacitás összesen:** | | | | | | | **156 nap** |

|  |  |
| --- | --- |
| **7. napirendi pont:** | Javaslat a Helyi Esélyegyenlőségi Program felülvizsgálatára |

**Dobos László polgármester:** Alig egy éve fogadta el a képviselő-testület a programot, azóta sok minden történt, ezért célszerű a program felülvizsgálata. A szakbizottság is támogatta a javaslatot.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**295/2019. (XII.19.) „kt.” sz. határozat**

**a Helyi Esélyegyenlőségi Program felülvizsgálatáról**

A Karcag Városi Önkormányzat Képviselő- testülete az Alaptörvény 32. cikk (1) bekezdés b) pontjában, és a Magyarország helyi önkormányzatairól szóló 2011. évi CLXXXIX törvény 42. § bekezdés 17. pontjában biztosított jogkörében eljárva, az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4)-(7) bekezdése alapján az alábbiak szerint dönt:

1. A Karcag Városi Önkormányzat Képviselő-testülete (a továbbiakban: Képviselő-testület) a Helyi Esélyegyenlőségi Program megalkotásáról szóló 31/2019. (II.28.) „kt.” számú határozatával elfogadott Helyi Esélyegyenlőségi Program 4.4 pontja helyébe a határozat mellékletét képező 4.4 pont lép.
2. A Képviselő-testület felhatalmazza Dobos László polgármester és Rózsa Sándor jegyző Urakat, hogy az egységes szerkezetbe foglalt módosított Helyi Esélyegyenlőségi Programot aláírja.
3. A Képviselő-testület felkéri a Karcagi Polgármesteri Hivatalt jelen határozat végrehajtásából eredő, szükséges intézkedések megtételére.

Felelős: Dr. Bukács Annamária irodavezető

Határidő azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Jegyzői Iroda, helyben
5. Karcagi Polgármesteri Hivatal Igazgatási és Szociális Iroda, helyben
6. HEP Fórum tagjai székhelyeiken (Igazgatási és Szociális Iroda által)
7. Társadalmi Esélyteremtési Főigazgatóság Észak-Alföldi Társadalmi Esélyteremtési Igazgatóság- Fazekas László esélyegyenlőségi referens (Igazgatási és Szociális Iroda által)

**295/2019. (XII.19.) „kt.” sz. határozat melléklete**

* 1. **A kiemelt figyelmet igénylő gyermekek/tanulók, valamint fogyatékossággal élő gyermekek közoktatási lehetőségei és esélyegyenlősége**

A nemzeti köznevelésről szóló 2011. évi CXC törvény (a továbbiakban: Nemzeti Köznevelési tv.) 4. § alapján

***Kiemelt figyelmet igénylő gyermek, tanuló:***

**a)** különleges bánásmódot igénylő gyermek, tanuló:

**aa)** sajátos nevelési igényű gyermek, tanuló,

**ab)** beilleszkedési, tanulási, magatartási nehézséggel küzdő gyermek, tanuló,

**ac)** kiemelten tehetséges gyermek, tanuló,

**b)** a gyermekek védelméről és a gyámügyi igazgatásról szóló törvény szerint hátrányos és halmozottan hátrányos helyzetű gyermek, tanuló,

***Beilleszkedési, tanulási, magatartási nehézséggel küzdő gyermek, tanuló:*** az a különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek.

***Kiemelten tehetséges gyermek, tanuló:*** az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.

***Sajátos nevelési igényű gyermek, tanuló:*** az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

***Lemorzsolódással veszélyeztetett tanuló:*** az a tanuló, akinek az adott tanévben a tanulmányi átlageredménye közepes teljesítmény alatti vagy a megelőző tanévi átlageredményéhez képest legalább 1,1 mértékű romlást mutat, és esetében komplex, rendszerszintű pedagógiai intézkedések alkalmazása válik szükségessé.

***Egyéni előrehaladású nevelés és oktatás:*** a sajátos nevelési igényű tanuló számára engedélyezhető, a tanuló egyéni adottságához, fejlettségéhez igazodó továbbhaladást biztosító nevelési-oktatási forma.

**Az intézmények statisztikai adatai a 2019. október 1-jei állapotnak megfelelően**

|  |  |  |  |  |  |  |  |
| --- | --- | --- | --- | --- | --- | --- | --- |
| NÉV | **tanulók száma** | **Más településről bejáró** | **SNI tanulók** | **BTMN tanulók** | **HH tanulók** | **HHH**  **tanulók** | **RGYK-ben részesülő t**  **anulók** |
| Györffy István Katolikus Általános Iskola | 380 | 0 | 13 | 11 | 12 | 10 | 30 |
| Karcagi Nagykun Református Általános Iskola | 419 | 32 | 0 | 1 | 2 | 4 | 11 |
| Szent Pál Marista Általános Iskola | 238 | 0 | 13 | 52 | 19 | 173 | 192 |
| Karcagi Általános Iskola és Alapfokú Művészeti Iskola | 411 | 6 | 38 | 34 | 48 | 107 | 128 |
| Karcagi Arany János Általános Iskola | 111 | 0 | 13 | 31 | 18 | 81 | 96 |
| Kádas György Általános Iskola | 253 | 143 | 14 | 0 | 53 | 76 | 83 |

A Kádas György Egységes Gyógypedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola Kollégium olyan Komplex intézmény, amelynek Kisújszálláson és Karcagon egyaránt rendelkezik feladat ellátási hellyel, így az alábbi diagramban nem szerepel.

A Nemzeti Köznevelési tv. 50.§ (8) bekezdése szerint a Kormányhivatal meghatározza és közzéteszi az iskolák felvételi körzetét, amely feladat elvégzéséhez a Kormányhivatalnak be kell szerezni a települési önkormányzatok véleményét és ahátrányos helyzetű gyermekek és tanulók létszámára vonatkozó statisztikai adatokat.

A Nemzeti Köznevelési tv. 50.§ (6) bekezdése alapján az általános iskola köteles felvenni, átvenni azt a tanköteles tanulót, aki életvitelszerűen az általános iskola körzetében lakik (a továbbiakban: kötelező felvételt biztosító iskola). Ha a településen több általános iskola működik, az egyes általános iskolai körzetet úgy kell meghatározni, hogy kialakíthatóvá váljon a hátrányos helyzetű gyermekek egyenletes aránya a nevelési-oktatási intézményekben.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet (a továbbiakban: EMMI rendelet) 24. § (2) bekezdése szerint, ha a településen, kerületben több általános iskola vagy tagintézmény, feladat ellátási hely működik, a hátrányos helyzetű tanulóknak az egyes felvételi körzetekben kiszámított aránya legfeljebb tizenöt százalékponttal lehet magasabb, mint az általános iskolába járó hátrányos helyzetű gyermekeknek a település, kerület egészére kiszámított aránya. A hátrányos helyzetű gyermekeknek a településen belüli arányát oly módon kell meghatározni, hogy az adott településen lakóhellyel, ennek hiányában tartózkodási hellyel rendelkező összes általános iskolába járó hátrányos helyzetű gyermekek létszámát el kell osztani a településen lakóhellyel, ennek hiányában tartózkodási hellyel rendelkező összes általános iskolába járó gyermek létszámával. A hátrányos helyzetű tanulók felvételi körzeten belüli arányának meghatározásához az egyes felvételi körzetekben lakóhellyel, ennek hiányában tartózkodási hellyel rendelkező összes hátrányos helyzetű tanulónak a létszámát el kell osztani a felvételi körzetben lakóhellyel, ennek hiányában tartózkodási hellyel rendelkező összes tanuló létszámával (a továbbiakban: hátrányos helyzetű tanulók körzeti aránya).”

A gyermekek védelméről és a gyámügyi igazgatásról szóló 1997. évi XXXI. törvény 67/A. § (1) bekezdése határozza meg a hátrányos helyzetű gyermek fogalmát.

A Képviselő-testület jogszabályi kötelezettségének eleget téve minden évben megtárgyalja az iskolák felvételi körzeteire vonatkozó javaslatot. Karcag Városi Önkormányzat Képviselő-testülete a 276/2018. (X.25.) „kt.” sz. határozatával 2018-ban is megtette a javaslatát a Kormányhivatal felé, amelyet az jóvá is hagyott.

A Képviselő-testület 2019-es évben a november 28-i ülésén tárgyalta a karcagi általános iskolák felvételi körzeteire vonatkozó javaslatot.

2019. október 1-jén Karcag területén lakóhellyel, ill. tartózkodási hellyel rendelkező tanulók az alábbiak szerint teljesítik a tankötelességüket az általános iskolákban:

|  |  |  |  |  |  |  |
| --- | --- | --- | --- | --- | --- | --- |
| NÉV | Karcagi tanuló létszám | Ebből HH | **%** | **A felvételi körzetben élő tanulók száma** | **Ebből HH** | **%** |
| Györffy István Katolikus Általános Iskola | 380 | 12 | 3,2 | - | - | - |
| Karcagi Nagykun Református Általános Iskola | 410 | 1 | 0,2 | - | - | - |
| Szent Pál Marista Általános Iskola | 238 | 19 | 8 | - | - | - |
| Kádas György Általános Iskola | 34 | 2 | 5,9 | - | - | - |
| Karcagi Arany János Általános Iskola | 114 | 18 | 15,8 | 114 | 18 | 15,8 |
| Karcagi Általános Iskola és Alapfokú Művészeti Iskola Kiskulcsosi Általános Iskolai Tagintézménye | 200 | 19 | 9,5 | 547 | 38 | 6,9 |
| Karcagi Általános Iskola és Alapfokú Művészeti Iskola Kováts Mihály Általános Iskolai Tagintézménye | 206 | 28 | 14,0 | 921 | 43 | 4,7 |
| **ÖSSZESEN:** | **1582** | **99** | **6,2** | **1582** | **99** | **6,2** |

A táblázat alapján megállapítható, hogy Karcag közigazgatási területén 1582 tanuló teljesíti a tankötelezettségét, ebből 99 fő a hátrányos helyzetű. A település egészére vonatkoztatva ez az arány 6,2%, a jogszabály által megengedett intézmények és tagintézmények közötti eltérés +15% -kal haladhatja meg a városi átlagot, azaz a hátrányos helyzetű tanulók felvételi körzeten belüli aránya maximum 21,2 % lehet.

A fentiek alapján megállapítható, hogy a városban az EMMI rendelet 24. § (2) bekezdésében foglaltaknak megfelel a hátrányos helyzetű tanulók körzeten belüli aránya.

Míg a 2019/2020 tanévben Karcag közigazgatási területén városi beiskolázásra volt lehetősége:

* a Györffy István Katolikus Általános Iskolának,
* a Karcagi Nagykun Református Általános Iskolának,
* a Szent Pál Marista Általános Iskolának,
* a Jász-Nagykun-Szolnok Megyei Kádas György Óvoda, Általános Iskola, Szakiskola, Karcagi Tagintézményébe csak szakértői bizottság véleménye alapján kerülhet tanuló,
* a Karcagi Arany János Általános Iskolának 2019. szeptember 1-ig kettő utca kivételével városi beiskolázási körzete volt.

Addig a 2020/2021-es tanévre vonatkozóan városi beiskolázás vonatkozásában:

* 2020. szeptember 1-től felvételi körzete a Karcagi Tankerületi Központhoz tartozó Karcagi Általános Iskola és Alapfokú Művészeti Iskola két tagintézményének
* a Kiskulcsosi Általános Iskolai Tagintézménynek,
* a Kováts Mihály Általános Iskolai Tagintézménynek lesz.

A Képviselő-testület a kormányhivatal felé tett javaslatában a jogszabályi előírásokat betartva a két tagintézmény körzetének a kijelölése során figyelembe vette a szakmai alapdokumentumban meghatározott maximálisan felvehető tanulólétszámot, valamint a földrajzi távolságot.

A Nemzeti Köznevelési tv. 47. §-a alapján a sajátos nevelési igényű gyermekek, tanulók neveléséről, iskolai felkészítéséről a szakértői bizottság szakértői véleménye alapján kell gondoskodnia az óvodáknak, iskoláknak.

A településen a sajátos nevelési igényű gyermekóvodai nevelése, a tanuló iskolai nevelése-oktatása óvodai csoportban, iskolai osztályban, a többi gyermekkel együtt történik részben vagy egészben.

**Szociális diagnózis készítésének bevezetése:**

2018 januárjától kötelező az újonnan ellátásba kerülő ügyfelekkel szociális diagnózis felvétele, melyet a Család- és Gyermekjóléti Központ esetmenedzsere végez a járás egész területén. 2017 őszén 1 fő esetmenedzser vett részt szociális diagnózis felvételi szakértő képzésen, és kezdte meg e tevékenységet. A szociális diagnózis lesz az alapja a szociális és gyermekjóléti szolgáltatások igénybevételének, más szavakkal a szociális diagnózis fogja meghatározni egy adott személy ellátások iránti szükségleteit. Az egyén szükséglet- és jogosultságának a vizsgálata is a szociális diagnózis része, mely a gyermekjóléti alapszolgáltatásokra is kiterjed.

**Iskolai szociális munka:**

Az iskolai szociális munka 2018 szeptemberétől került bevezetésre, mely a Család- és Gyermekjóléti Központ kötelezően ellátandó feladata lesz a járás egész területén.

Az iskolai szociális munka a köznevelési intézménybe járó gyermeknek, a gyermek családjának és a köznevelési intézmény pedagógusainak nyújt támogatást azáltal, hogy egyéni és csoportos formában segíti

1. a gyermeket a korának megfelelő, nevelésbe, oktatásba való beilleszkedéséhez, tanulmányi kötelezettségei teljesítéséhez szükséges kompetenciái fejlesztésében
2. a gyermek tanulmányi kötelezettségeinek teljesítését akadályozó tényezők feltárását és megoldását
3. a gyermeket a tanulmányi előmeneteléhez, későbbi munkavállalásához kapcsolódó lehetőségei kibontakozásában, és
4. a gyermek családját a gyermek iskolai életét érintő kérdésekben, valamint nevelési problémák esetén a gyermeket és a családot a közöttük lévő konfliktus feloldásában.

**Óvodás korú SNI/BTMN gyermekek aránya**

Mind a sajátos nevelési igényű, mind a beilleszkedési, tanulási, magatartási nehézséggel küzdő gyermekek aránya az országos átlag alatt van. Az ilyen gyermekek esélyegyenlősége városunkban biztosított a nevelési-oktatási intézmények felkészült szakembereinek köszönhetően. Ezért ez a terület beavatkozást nem igényel.

Hátrányos megkülönböztetés és jogellenes elkülönített oktatás, képzésterületén, az intézmények között és az egyes intézményeken belüli szegregáció jelenségek tekintetében kijelenthető, hogy a településen a gyermekek nevelése, oktatása integráltan történik, sem az intézmények között sem az egyes intézményeken belül nincs hátrányos megkülönböztetés, sem jogellenes elkülönítés és nincs szegregáció.

|  |  |
| --- | --- |
| **8. napirendi pont:** | Javaslat a 2020. évi bankszámlahitel-szerződés megkötésére |

**Dobos László polgármester:** A szerződés lejár, így mindenképpen szükséges és indokolt ismét a szerződés megkötése, 100 MFt összegű hitelkeret érdekében. A szakbizottság támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Bejelentette, hogy az összeghatárra való tekintettel név szerinti, minősített szavazás szükséges. Ismertette a név szerinti szavazás módját.

***– A név szerinti szavazásról szóló irat a jegyzőkönyvhöz csatolva. –***

**Dobos László polgármester:** A szavazást követően megállapította, hogy a képviselő‑testület egyhangúan, – 10 igen szavazattal, nem szavazat és tartózkodás nélkül – fogadta el a határozati javaslatot.

**296/2019. (XII. 19.) „kt.” sz. h a t á r o z a t**

**a 2020. évi bankszámlahitel-szerződés megkötéséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) és f) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület felhatalmazza a Polgármestert, hogy az átmeneti likviditási problémák áthidalása érdekében 2020. évre vonatkozóan bankszámla-hitelkeret szerződést kössön a számlavezető Raiffeisen Bank Zrt-vel, 100.000.000,- Ft összegben.
2. A Karcag Városi Önkormányzat kötelezettséget vállal az 1. pontban meghatározott bankszámlahitel igénybevétele esetén a hitel és járulékainak naptári éven belül történő visszafizetésére.
3. A Képviselő-testület felkéri a Karcagi Polgármesteri Hivatalt az 1. pontból adódó feladatok elvégzésére.
4. A Képviselő-testület felhatalmazza az Önkormányzat Polgármesterét és Jegyzőjét az 1. pontban meghatározott szerződés és a kapcsolódó dokumentumok aláírására.

Felelős: Szabóné Bóka Réka, költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben

|  |  |
| --- | --- |
| **9. napirendi pont:** | Javaslat a Kisebbségekért - Pro Minoritate alapítvány támogatására |

**Dobos László polgármester:** Ez az alapítvány minden évben fordul az önkormányzathoz támogatásért.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**297/2019. (XII. 19.) „kt.” sz. h a t á r o z a t**

**a Kisebbségekért - Pro Minoritate Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a XXIV. Csángó Bál megrendezése érdekében a Kisebbségekért - Pro Minoritate Alapítványt 20.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Kisebbségekért - Pro Minoritate Alapítvány, 1055 Budapest, Falk Miksa u. 6. V/10.

|  |  |
| --- | --- |
| **10. napirendi pont:** | Javaslat a Karcag-Tilalmasi Mezőgazdasági Korlátolt Felelősségű Társasággal kötendő, a Társaság tulajdonában lévő kutak és vízhálózat bérletéről szóló megállapodásról szóló 299/2018. (XI.29.) „kt” sz. határozat módosítására |

**Dobos László polgármester:** Lejár a bérleti szerződés, a tervek között szerepel a teljes vízellátás kivitelezése, addig is, amíg ez meg nem történik, mindenképpen meg kell a szerződést hosszabbítani.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**298/2019. (XII. 19.) “kt.” sz. h a t á r o z a t**

**a Karcag-Tilalmasi Mezőgazdasági Korlátolt Felelősségű Társasággal kötendő, a Társaság tulajdonában lévő kutak és vízhálózat bérletéről szóló megállapodásról szóló299/2018. (XI.29.) „kt” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b), f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 13. § (1) bekezdés 21.) pontjában biztosított feladatkörében eljárva a következők szerint dönt:

1. A Képviselő-testület a címben szereplő Határozatát az alábbiak szerint módosítja:

A Határozat 1. pontjában szereplő bérlet időtartama: „2019. január 01-től 2019. december 31-ig.” szövegrész helyébe a következő szövegrész kerül: „2020. január 01-től 2020. december 31-ig.”

1. A Képviselő-testület felhatalmazza a Karcag Városi Önkormányzat Polgármesterét, hogy a tulajdonossal a bérleti szerződés módosítását megkösse.
2. A Képviselő-testület a szerződésmódosítás megvalósítása érdekében felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a 2020. évi költségvetési rendelet-tervezetbe a bérleti szerződésből eredő határidő hosszabbítás miatt 2020. évre Karcag-Tilalmas gazdasági vízzel való ellátására 5.000.000-Ft-otépítsen be.

Felelős: Szabóné Bóka Réka költségvetési csoportvezető

Határidő: 2020. január 31.

1. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős:Szabóné Bóka Réka költségvetési csoportvezető

Rózsa Sándor jegyző

Nyester Ferenc önkormányzati tanácsadó

Határidő: 2019. november 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcag Városi Önkormányzat Önkormányzati tanácsadó, helyben
7. Karcag-Tilalmasi Mezőgazdasági Korlátolt Felelősségű Társaság, Varga Géza ügyvezető, 5308Karcag-Tilalmas 063 hrsz.
8. Karcagi Polgármesteri Hivatal Dr. Kovács László Iván, kamarai jogtanácsos, helyben

|  |  |
| --- | --- |
| **11. napirendi pont:** | Javaslat a „BŰNMEGELŐZÉSI” ALAPÍTVÁNY alapító okiratának módosítására |

**Dobos László polgármester:** Személyi változás miatt kell a módosítást megtenni, hiszen Vinis Zsolt rendőrúrnagy úr lemondott, helyette a Karcagi Rendőrkapitányság vezetője Laboncz Sándor rendőr alezredes urat javasolta a kuratórium titkárának.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**299/2019. (XII.19.) „kt.” sz. határozat**

**a „BŰNMEGELŐZÉSI” Alapítvány alapító okiratának módosításáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. §. és a 3:391. § (1)-(2) bekezdései alapján a „BŰNMEGELŐZÉSI” Alapítvány többszörösen módosított alapító okiratát (továbbiakban: alapító okirat) az alábbiak szerint módosítja:

Az alapító okirat 7.2. pont harmadik pontja az alábbiakra módosul:

*- titkár: Laboncz Sándor, 5300 Karcag, Kazinczy u.19. szám alatti lakos.*

Az alapítványlétesítő okiratát az alapító képviseletében Dobos László polgármester a törvényszerű, aktuális záradékkal és aláírásával látja el, majd az okiratszerkesztésre felkért Dr. Kovács László Iván kamarai jogtanácsos záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

A Képviselő-testület felkéri a Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és a kamarai jogtanácsos közreműködésével - végezze el.

Felelős: Rózsa Sándor jegyző úr

Határidő: 2020. január 19.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „BŰNMEGELŐZÉSI” Alapítvány, a kuratórium elnöke
4. Szolnoki Törvényszék, 5000 Szolnok, Kossuth L. út 1. (eljáró kamarai jogtanácsos közreműködésével)

|  |  |
| --- | --- |
| **12. napirendi pont:** | Javaslat a Nagykun Hagyományőrző Társulás módosított társulási megállapodásának jóváhagyására |

**Dobos László polgármester:** Két alapvető dolog miatt kerül sor a módosításra, egyrészt a lakosságszám változása miatt, másrészt a választások okán. Néhány képviseletre jogosult tag megváltozott.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**300/2019. (XII. 19.) „kt.” sz. h a t á r o z a t**

**a Nagykun Hagyományőrző Társulás módosított társulási megállapodásának jóváhagyásáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében eljárva és a Magyarország helyi önkormányzatairól szóló 2011. évi CLXXXIX törvény 10. § (1) bekezdésében, a 42. § 5. pontjában és a 88. § (2) bekezdésében biztosított feladatkörében eljárva az alábbiak szerint dönt:

1. A Képviselő-testület a Nagykun Hagyományőrző Társulás működtetésére kötött megállapodást a határozat melléklete szerint egységes szerkezetbe foglalva fogadja el.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti megállapodást írja alá.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője
7. Kisújszállási Polgármesteri Hivatal, Kisújszállás, Szabadság tér 1.

**300/2019. (XII.19.) "kt." sz. határozat melléklete e jegyzőkönyvhöz 2. sz. mellékletként csatolva**

|  |  |
| --- | --- |
| **13. napirendi pont:** | Javaslat a Nagykun Hagyományőrző Társulás Társulási Tanácsába történő delegálásra |

**Dobos László polgármester:** A korábbi éveknek megfelelően Szepesi Tibor képviselő urat javasolta helyettesítésére, hogy ő vegyen részt az üléseken.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**301/2019. (XII.19.) „kt.” sz. h a t á r o z a t**

**a Nagykun Hagyományőrző Társulás Társulási Tanácsába történő delegálásról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében eljárva és a Magyarország helyi önkormányzatairól szóló 2011. évi CLXXXIX törvény 10. § (1) bekezdésében, valamint a 94. § (2) bekezdésében foglaltak alapján az alábbiak szerint dönt:

A Képviselő-testület állandó meghatalmazást ad **Szepesi Tibor önkormányzati képviselő** úrnak a Nagykun Hagyományőrző Társulás Társulási Tanácsában Dobos László polgármester úr helyettesítésére.

A meghatalmazás Szepesi Tibor önkormányzati képviselői megbízása idejéig érvényes.

Felelős: Dobos László polgármester

Határidő: 2019.december 31.

Erről értesülnek:

1. Karcag Városi Önkormányzat Képviselő-testülete tagjai, lakóhelyükön
2. Valamennyi társult önkormányzat polgármestere
3. Társulási Tanács elnöke
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben

|  |  |
| --- | --- |
| **14. napirendi pont:** | Javaslat a városi Költségvetési Intézmények Érdekegyeztető Fórumának létrehozására |

**Dobos László polgármester:** Szintén az önkormányzati változások miatt szükséges a városi költségvetési intézmények érdekegyeztető fórumának újbóli létrehozása.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**302/2019. (XII. 19.) „kt.” sz. határozat**

**a városi Költségvetési Intézmények Érdekegyeztető Fórumának létrehozásáról**

A Karcag Városi Önkormányzat Képviselő-testülete (a továbbiakban: képviselő-testület) az Alaptörvény 32. cikk (1) bekezdés b) pontjában, továbbá a közalkalmazottak jogállásáról szóló 1992. évi XXXIII. törvény 6. § (7) bekezdésében meghatározott jogkörében eljárva és a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében biztosított feladatkörében eljárva, figyelemmel a közalkalmazottak jogállásáról szóló 1992. évi XXXIII. törvény 6. § (1) bekezdés b) pontjában foglaltakra az alábbiak szerint dönt:

1. A Képviselő-testület a Költségvetési Intézmények Érdekegyeztető Fórumát létrehozza.
2. A fórum tagjai:

a) A Karcag Városi Önkormányzat részéről:

* **Szepesi Tibor**
* **Pánti Ildikó és**
* **Andrási András helyi önkormányzati képviselő**

b) A Karcagi Polgármesteri Hivatal részéről

* **Rózsa Sándor jegyző és**
* **Potornai Rita köztisztviselő**

c) A reprezentatív szakszervezetek közül a Pedagógusok Szakszervezete részéről:

* **Kapitányné Zsurzsucz Andrea óvodapedagógus**

1. Ezzel egyidejűleg hatályon kívül helyezi a városi Költségvetési Intézmények Érdekegyeztető Fórumának létrehozásáról szóló **269/2014. (XI.27.) „kt.”sz. határozatát.**

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Pedagógusok Szakszervezete, Kapitányné Zsurzsucz Andrea, Karcag, Kuthen utca 16.
3. Karcagi Polgármesteri Hivatal
   * Költségvetési, Gazdálkodási és Kistérségi Iroda, helyben
   * Aljegyzői Iroda, helyben
   * Rózsa Sándor jegyző, helyben
   * Potornai Rita köztisztviselő, helyben

|  |  |
| --- | --- |
| **15. napirendi pont:** | Javaslat a Szolnok-Tenyőszigeti ingatlanok hasznosításáról szóló 274/2015. (XII.17.) „kt.” sz. határozat módosítására |

**Dobos László polgármester:** Az elmúlt ülésen 10 db telek eladásra került, ennek megfelelően módosítani kell a határozatot.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**303/2019. (XII. 19.) „kt.” sz. h a t á r o z a t**

**a Szolnok-Tenyőszigeti ingatlanok hasznosításáról szóló 274/2015. (XII.17.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva a Szolnok-Tenyőszigeti ingatlanok hasznosításáról szóló 274/2015. (XII.17.) „kt.” sz. határozatát (továbbiakban: Határozat) az alábbiak szerint módosítja:

1. A Határozat 2.b.) pontjában szereplő táblázat helyébe az alábbi táblázat lép:

„

|  |  |  |
| --- | --- | --- |
| **Hrsz** | **Terület (m2)** | **Művelési ág** |
| 21135-21138 | 4.134 | beépítetlen terület |
| 21140-21165 | 21.051 | beépítetlen terület |
| 21305-21320 | 13.515 | beépítetlen terület |
| 21322-21355 | 27.468 | beépítetlen terület |
| 21557-215666 | 7.974 | beépítetlen terület |
| **Összesen:** | **74.142** | **-** |

„

1. A Határozat egyéb rendelkezései változatlanul érvényben maradnak.
2. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján elkészített szerződésmódosításokat írja alá.

Felelős: Dobos László polgármester

Határidő: 2020. február 1.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját és kamarai jogtanácsosát jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László Iván kamarai jogtanácsos

Határidő: 2020. február 1.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda Kamarai Jogtanácsos, helyben
8. Földes Károly 5008 Szolnok, Veres Péter u. 90.

|  |  |
| --- | --- |
| **16. napirendi pont:** | Javaslat a Karcag, külterület 01126/1 hrsz-ú ingatlan Tőkés Sándorné részére történő haszonbérbe adásáról szóló 36/2016. (II.25.) „kt. számú határozat módosítására |

**Dobos László polgármester:** A bérleti szerződést egy évre hosszabbítják meg, amennyiben elfogadásra kerül a határozati javaslat.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**304/2019. (XII.19.) „ kt.” sz. h a t á r o z a t**

**a Karcag, külterület 01126/1 hrsz-ú ingatlan Tőkés Sándorné részére történő haszonbérbe adásáról szóló 36/2016. (II.25.) „kt. számú határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva a Karcag, külterület 01126/1 hrsz-ú ingatlan Tőkés Sándorné részére történő haszonbérbe adásáról szóló 36/2016. (II.25.) „kt. számú határozatát (továbbiakban: Határozat) az alábbiak szerint módosítja:

1. A Határozat 3. a) pontjában szereplő „2019. december 31-ig” szövegrész helyébe a „2020. december 31-ig” szövegrész lép.
2. A Határozat 3. b) pontja helyébe az alábbi szövegrész kerül:

„b) A Képviselő-testület a 2. pontban meghatározott ingatlan használatáért 2020. évre 50.000,- Ft/ha mértékkel számolt haszonbérleti díjat határoz meg.”

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződésmódosítást.

Felelős: Dobos László polgármester

Határidő: 2019. december 31.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László Iván kamarai jogtanácsos

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Kamarai Jogtanácsos, helyben
8. Tőkés Sándorné 5300 Karcag, Vasút u. 19.

|  |  |
| --- | --- |
| **17. napirendi pont:** | Javaslat Karcag város állatorvosi ügyeletének megszervezésére |

**Dobos László polgármester:** Egyre nagyobb az igény, főleg a kisállattartók részéről, hogy legyen a városban hétvégeken állatorvosi ügyelet. Amennyiben elfogadásra kerül a javaslat, akkor péntektől hétfő reggelig lenne ügyelet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**305/2019. (XII.19.) „kt.” sz. h a t á r o z a t**

**Karcag város állatorvosi ügyeletének megszervezéséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében, a Magyarország helyi önkormányzatairól szóló 2011. évi CLXXXIX törvény 10. § (2) bekezdésében biztosított feladatkörében eljárva az alábbiak szerint dönt:

1. A Képviselő-testület 2020. január 1-től 2020. december 31-ig terjedő időszakban, a város állattartó hagyományaira és a lakosság igényeire figyelemmel, Karcag város közigazgatási területén állatorvosi ügyelet ellátásához a hétvégi időszakra 1 fő magánállatorvos részére támogatást nyújt.
2. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy az 1. pontban meghatározott feladat ellátására 1.200.000.-Ft összeget a 2020. évi költségvetési rendeletbe építsen be.

Felelős: Szabóné Bóka Réka költségvetési csoportvezető

Határidő: 2020. február 15.

1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá az állatorvosi ügyelet megszervezéséhez szükséges megállapodást.

Felelős: Dobos László polgármester

Határidő: 2020. február 15.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját és Kamarai Jogtanácsosát jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

Dr. Kovács László Iván kamarai jogtanácsos

Határidő:2020. február 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Kamarai Jogtanácsos, helyben
8. Dr. Temesváry Tamás 5300 Karcag, Széchenyi István sgt. 38.
9. MÁK JNSZMSZ 5000 Szolnok, Bimbó u. 52.

|  |  |
| --- | --- |
| **18. napirendi pont:** | Javaslat a Karcagi Városháza volt rendőrségi épületszárnyának felújítására |

**Dobos László polgármester:** Jelenleg üresen áll ez az épületszárny. A döntés értelmében a Belügyminisztérium 500 Mft vissza nem térítendő támogatási összegéből a teljes felújítás megtörténik. A korábbi megegyezés alapján a Járási Hivatal fogja használni az épületrészt. A tervezés megkezdődött, 2020. december végéig a teljes felújítás be fog fejeződni.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Bejelentette, hogy az összeghatárra való tekintettel név szerinti, minősített szavazás szükséges. Ismertette a név szerinti szavazás módját.

***– A név szerinti szavazásról szóló irat a jegyzőkönyvhöz csatolva. –***

**Dobos László polgármester:** A szavazást követően megállapította, hogy a képviselő‑testület egyhangúan, – 10 igen szavazattal, nem szavazat és tartózkodás nélkül – fogadta el a határozati javaslatot.

**306/2019. (XII.19.) „kt.” sz. határozat**

**a Karcagi Városháza volt rendőrségi épületszárnyának felújításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva, továbbá a Magyarország 2019. évi központi költségvetéséről szóló 2018. évi L. törvény 1. melléklete, valamint az államháztartásról szóló törvény végrehajtásáról szóló 368/2011. (XII.31.) Korm. rendeletben foglaltak alapján az alábbiak szerint dönt:

1. A Képviselő-testület vállalja, hogy a Karcag Városi Önkormányzat felújítja a Városháza volt rendőrségi épületszárnyát.
2. A Képviselő-testület vállalja, hogy a Belügyminisztérium egyes kisvárosi települések feladatainak támogatásáról szóló 1480/2019. (VIII.01.) Korm. határozata alapján biztosított 538.920.000,- Ft összeget teljes egészében, a fent nevezett épületrész, Jász-Nagykun-Szolnok Megyei Kormányhivatal Karcagi Járási Hivatal részére történő felújítására fordítja.
3. A Képviselő-testület megbízza Rózsa Sándort, Karcag Város Jegyzőjét a Jász-Nagykun-Szolnok Megyei Kormányhivatallal való kapcsolattartásra.
4. A Képviselő-testület felhatalmazza a Karcag Városi Önkormányzat Polgármesterét, hogy a felújítással kapcsolatos szerződéseket, dokumentumokat aláírja.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor, jegyző

Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási és Kistérségi Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Jász-Nagykun-Szolnok Megyei Kormányhivatal, Jogi, humánpolitikai és koordinációs Főosztály, 5000 Szolnok, Kossuth L. u. 2.
8. Jász-Nagykun-Szolnok Megyei Kormányhivatal Karcagi Járási Hivatal, 5300 Karcag, Kossuth tér 1.

|  |  |
| --- | --- |
| **19. napirendi pont:** | Javaslat az önkormányzati tulajdonú lakásokat és nem lakás céljára szolgáló helyiségeket érintő üzemeltetési szerződés létrehozására |

**Dobos László polgármester:** Javasolta, hogy egyszeri üzemeltetési díj lehívhatóságát támogassák 10 MFt erejéig az Erőforrás Kft. részére.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**307/2019. (XII.19.) „kt.” sz. határozat**

**az önkormányzati tulajdonú lakásokat és nem lakás céljára szolgáló helyiségeket érintő üzemeltetési szerződés létrehozásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e)-f) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva az alábbi határozatot hozza:

1. A Képviselő-testület a Karcag Városi Önkormányzat tulajdonában lévő lakások és nem lakás céljára szolgáló helyiségek üzemeltetésével 2019. december 20. napjától a Karcagi „Erőforrás” Kft. Vagyonhasznosító és Szolgáltató Korlátolt Felelősségű Társaságot (a továbbiakban: Kft.) bízza meg az alábbi feltételekkel:
2. üzemeltetési díjként a Kft.-t illeti meg az általa kezelt lakások és nem lakás céljára szolgáló egyéb helyiségek bérbeadásával kapcsolatos bevételek azzal, hogy ha ezen bevétel igazoltan nem fedezi az üzemeltető feladatellátáshoz kapcsolódó költségeit, az üzemeltető jogosult a tárgyév végével eseti üzemeltetési díjként pótszámlát benyújtani Karcag Városi Önkormányzatnak, maximum 10.000.000,- Ft összeg erejéig;
3. a Kft. köteles az általa kezelt lakások és nem lakás céljára szolgáló egyéb helyiségekkel összefüggő bevételek alakulásáról és azok felhasználásáról évente, a tárgyévet követő év május 31. napjáig beszámolni.
4. A Képviselő-testület felhatalmazza Karcag Városi Önkormányzat Polgármesterét az 1) pontban meghatározott feladat ellátásáról szóló üzemeltetési szerződés aláírására.
5. A Képviselő-testület felkéri a Karcagi Polgármesteri Hivatalt és a Karcagi „Erőforrás”Kft. ügyvezetőjét a szükséges intézkedések megtételére.

Felelős: Rózsa Sándor jegyző

Andrási Zoltán ügyvezető

Határidő: 2019. december 20.

1. Ezzel egyidejűleg a Képviselő-testület hatályon kívül helyezi a Karcag Városi Önkormányzat tulajdonában lévő lakások és nem lakás céljára szolgáló helyiségek üzemeltetéséről szóló 598/2007. (XII.20.) „kt.” sz. határozatát és az azt módosító 297/2008. (VI.05.) „kt.”sz. határozatot és 311/2008. (VI.26.) „kt.” sz. /12/2008. (VI.26.) „tgy” sz. határozatot.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi Polgármesteri Hivatal Aljegyzői Iroda, Szervezési Csoport, helyben
8. Karcagi ,,Erőforrás” Kft., 5300 Karcag, Kossuth tér 14. (Költségvetési, Gazdálkodási és Kistérségi Iroda Gazdálkodási Csoport által)

|  |  |
| --- | --- |
| **20. napirendi pont:** | Javaslat a Karcagi Laktanyában található 5376/31 hrsz-ú ingatlan AgroSprint Zrt. részére történő értékesítésére |

**Dobos László polgármester:** Hosszú évek óta bérli az AgroSprint Zrt. a nevezett ingatlant. A júliusi vihar nagyon megrongálta és jó lenne, ha nem az önkormányzatnak kellene a felújításával foglalkozni. Véleménye szerint nagyon korrekt áron vásárolják meg. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**308/2019. (XII.19.) „kt.” sz. határozat**

**a Karcagi Laktanyában található 5376/31 hrsz-ú ingatlan AgroSprint Zrt. részére történő értékesítéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat vagyonáról és a vagyongazdálkodás szabályairól szóló 23/2012. (X. 16.) önkormányzati rendelet 13. § (2) bekezdése alapján az alábbiak szerint dönt:

1. Karcag Városi Önkormányzat (a továbbiakban: Eladó) a 2. pontban meghatározott ingatlan tulajdonjogát adásvétel útján átruházza az Agrosprint Zrt. (Képviseli: Fülöp Gábor Zoltán, székhely: 5300 Karcag, Arany János u, 22., adószám: 26119524-2-16) (a továbbiakban: Vevő) részére, 1/1 tulajdoni arányban.
2. Az ingatlanok adatai:

Helye: Karcag, Laktanya u. 1.

Helyrajzi szám: 5376/31

Megnevezése: Kivett épület, udvar

Alapterülete: 3.922 m²

Az ingatlan per és igénymentes.

1. Eladási ár:

7.000.000 Ft, azaz Hétmillió forint.

1. Fizetési feltétel:

Adásvételi szerződés aláírásakor bruttó 7.000.000,-Ft-ot azaz Hétmillió,- Forintot egyösszegben kell megfizetni az eladó részére

1. Egyéb feltétel:

* Vevőket terheli az adásvételi szerződés elkészíttetésének költsége, valamint a változások földhivatali átvezetésének költsége.
* Vevők az ingatlanokat megtekintett állapotban vásárolják meg.
* A nemzeti vagyonról szóló 2011. évi CXCVI. törvény 14. § (2) bekezdése alapján a Magyar Államot elővásárlási jog illeti meg.

1. A Képviselő-testület felhatalmazza a Karcag Városi Önkormányzat Polgármesterét, hogy az 1. pontban meghatározott Vevővel, a 2. pontban meghatározott ingatlanra vonatkozó adásvételi szerződést aláírja.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020. január 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási és Kistérségi Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Agrosprint Zrt. 5300 Karcag, Arany János utca 22. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **21. napirendi pont:** | Javaslat a Karcag, Horváth Ferenc u. 7. számalatti helyiség Karcag Kincse Rendezvényszervező Nonprofit Korlátolt Felelősségű Társaság részére, nem lakás céljára történő bérbeadásáról szóló 324/2017. (XII.14.) „kt.” sz. határozat módosítására |

**Dobos László polgármester:** Bérleti szerződés meghosszabbításáról van szó, egy évre.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**309/2019. (XII.19.)„kt.”sz. határozat**

**a Karcag, Horváth Ferenc u. 7. számalatti helyiség Karcag Kincse Rendezvényszervező Nonprofit Korlátolt Felelősségű Társaság részére, nem lakás céljára történő bérbeadásáról szóló 324/2017. (XII.14.) „kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV. 26.) önkormányzati rendeletének 2. § (3) bekezdésének b) pontja alapján a Karcag, Horváth Ferenc utca 7. szám alatti helyiség Karcag Kincse Rendezvényszervező Nonprofit Korlátolt Felelősségű Társaság részére történő bérbeadásáról szóló 324/2017. (XII.14.) „kt” sz. határozatát (továbbiakban: Határozat) az alábbiak szerint módosítja:

1. A Határozat 4. pontja helyébe az alábbi 4. pont lép:

„ A bérbeadás időtartama: Bérleti időszak: 2018. január 1. napjától 2021. december 31. napjáig”

1. A Határozat 5. pontja helyébe az alábbi 5. pont lép:

„A bérleti díj összege: 10.000 Ft/hó+ÁFA. A bérleti díj évente felülvizsgálatra és a szükséges mértékben változtatásra kerül.

A Bérlő a bérleti díjat havonta előre, minden hónap 15. napjáig köteles megfizetni a Karcagi „Erőforrás” Vagyonhasznosító és Szolgáltató Kft. (5300 Karcag, Kossuth tér 14.) által biztosított csekken, vagy folyószámlára történő utalással.”

1. A Képviselő-testület felkéri a Karcag Városi Önkormányzat Polgármesterét, hogy a bérlővel a helyiségbérleti szerződés módosítását kösse meg.
2. A Határozat egyéb rendelkezési változatlanul maradnak.
3. A Képviselő-testület felkéri a Karcagi Polgármesteri Hivatalt a jelen határozatban foglaltak alapján szükséges intézkedések megtételére.

Felelős: Rózsa Sándor jegyző

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi ,,Erőforrás” Kft. 5300 Karcag, Kossuth tér 14.
8. Karcag KincseKft.5300Karcag, Kossuth tér 14./Költségvetési, Gazdálkodási és Kistérségi Iroda, Gazdálkodási Csoport által/)

|  |  |
| --- | --- |
| **22. napirendi pont:** | Javaslat a Karcag, Dózsa György u. 2. szám alatti, 43 m2 alapterületű nem lakás céljára szolgáló helyiség Ökrös és Ökrös Kft. részére történő bérbeadásáról szóló 251/2018. (IX.27.) „kt” sz. határozat módosítására |

**Dobos László polgármester:** Szintén egy bérleti szerződés meghosszabbításáról van szó.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**310/2019. (XII. 19.) „kt.” sz. határozat**

**a Karcag, Dózsa György u. 2. szám alatti, 43 m2 alapterületű nem lakás céljára szolgáló helyiség Ökrös és Ökrös Kft. részére történő bérbeadásáról szóló 251/2018. (IX.27.) „kt” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV.26.) önkormányzati rendeletének 2. § (3) bekezdésének b) pontja alapján a Karcag, Dózsa György u. 2. szám alatti, 43 m2 alapterületű nem lakás céljára szolgáló helyiség Ökrös és Ökrös Kft. részére történő bérbeadásáról szóló 251/2018. (IX.27.) „kt” sz. határozatát (továbbiakban: Határozat) az alábbiak szerint módosítja:

1. A Határozat 2. pontjában szereplő ingatlan adatai az alábbira módosulnak:

„2. Az ingatlan adatai:

Helye: Karcag, Dózsa György u. 2. szám

Helyrajzi szám: 154/3

Megnevezés: kivett lakóház, udvar, kereskedelmi egység

Alapterülete: 1050 m2, melyből bérbeadásra kerül 43 m2 alapterületű nem lakás céljára szolgáló helyiség”

1. A Határozat 4. pontjában szereplő „A bérleti időszak: 2018. október 1. napjától2019. december 31. napjáig” szövegrész helyébe a „A bérleti időszak: 2018. október 1. napjától2020. december 31. napjáig” szövegrész kerül.
2. A Határozat egyéb részei változatlanok maradnak.
3. A Képviselő-testület felhatalmazza a Karcag Városi Önkormányzat Polgármesterét, hogy a helyiségbérleti szerződésmódosítást aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2019. december 31.

Erről értesülnek:

1. Karcag Városi Önkormányzat Szociális és Egészségügyi Bizottság tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi „Erőforrás” Vagyonhasznosító és Szolgáltató Kft., 5300 Karcag, Kossuth tér 14.
8. Ökrös és Ökrös Kft.5300Karcag, Csokonai u. 29. (Költségvetési, Gazdálkodási és Kistérségi Iroda Gazdálkodási Csoport által)

**Dobos László polgármester:** Bejelentette, hogy a 23-tól 31-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés végére értek, a testület nyilvános ülés keretében folytatja munkáját.

|  |  |
| --- | --- |
| **32. napirendi pont:** | Javaslat Karcag Város Önkormányzatának a Belügyminisztérium által indított Járási Startmunka Mintaprogram Projekt terveinek benyújtása érdekében kötendő megállapodásra |

**Dobos László polgármester:** A Városgondnokságot érinti elsősorban, és három programban kell dönteni. A terveknek megfelelően közel 250 fő foglalkoztatására nyílna lehetőség. A szakbizottság is támogatta a javaslatot. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**324/2019. (XII.19.) „kt.” sz. határozat**

**Karcag Város Önkormányzatának a Belügyminisztérium által indított Járási Startmunka Mintaprogram Projekt terveinek benyújtása érdekében kötendő megállapodásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, Magyarország helyi önkormányzatairól szóló 2011. évi CLXXXIX. törvény 10. §-ában biztosított feladatkörében eljárva, figyelemmel a közfoglalkoztatáshoz nyújtható támogatásokról szóló 375/2010. (XII.31.) Korm. rendeletre, a következő határozatot hozza:

1. A Képviselő-testület felhatalmazza a Karcag Városi Önkormányzat Városgondnokságát, hogy a Belügyminisztérium által indított Járási Startmunka Mintaprogram projekt terveit az alábbi programokra:

* a mezőgazdasági program
* a helyi sajátosságra épülő közfoglalkoztatási program
* szociális jellegű program
  + a belvíz elvezetési program
  + a mezőgazdasági utak rendbetétele program
  + az illegális hulladéklerakó-helyek felszámolása program
  + a közúthálózat karbantartása program

készítse el, és pozitív elbírálás esetén a szükséges közbeszerzési eljárásokat indítsa meg.

1. Jelen határozatban foglalt feladat végrehajtásával a Karcag Városi Önkormányzat Városgondnokság képviseletében eljáró Molnár Pál igazgatót bízza meg.
2. Felkéri a Városgondnokság igazgatóját a Belügyminisztérium által indított Járási Startmunka Mintaprogram projekt terveinek határidőre történő benyújtására.
3. A Képviselő-testület felhatalmazza Dobos László polgármestert, hogy a Városgondnokság igazgatójával a fentiek figyelembe vételével a megállapodást kösse meg.

Felelős: Molnár Pál Karcag Városi Önkormányzat Városgondnokság Igazgatója

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői iroda, helyben
5. Karcagi Polgármesteri hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal, Szabóné Fábián Éva humánpolitikai ügyintéző, helyben
7. Karcag Városi Önkormányzat Városgondnokság Igazgatója, Karcag, Villamos u. 109.
8. Jász-Nagykun-Szolnok Megyei Kormányhivatal Karcagi Járási Hivatal Foglalkoztatási Osztály, Karcag, Madarasi út 27.

**Dobos László polgármester:** Felkérte Rózsa Sándor jegyző urat, hogy az **előzetes programok**ról adjon tájékoztatást.

**Rózsa Sándor jegyző:**

* **"December 20-án** az Erkel Ferenc Alapfokú Művészeti Iskola növendékei és tanárai adnak karácsonyi hangversenyt a Déryné Kulturális Központban.
* **December 20-21-én** rendezi meg a Karcagi Galambtenyésztő Egyesület a Nagykun Galambkiállítást a Városi Sportcsarnokban.
* **2020. január 10-én** a Karcagi Népművészek Egyesülete és a Déryné Kulturális, Turisztikai, Sport Központ és Könyvtár szeretettel várja az érdeklődőket dr. S. Kovács Ilona Kunkapu című kötetének bemutatójára az Ifjúsági Ház-Csokonai Könyvtár emeleti nagytermébe. A kötetet dr. Fazekas Sándor országgyűlési képviselő úr ajánlja a jelenlévők figyelmébe.
* **Január 12-én** a Református Nagytemplomban emlékező istentisztelettel és a Kun Piéta emlékműnél mécsesek gyújtásával tisztelgünk a doni katasztrófa áldozatai előtt.

* **Január 14-én** Kovács András Péter humorista *Apróbetűs részek* című önálló estjére várják a szórakozni vágyókat a Déryné Kulturális Központba.
* Demjén Lajosné: Az „áldott” Karcag című kötete 1992 után ismét kiadásra kerül. A könyvet dr. Fazekas Sándor országgyűlési képviselő úr mutatja be az Ifjúsági Ház-Csokonai Könyvtárban **január 21-én.**
* **Január 22-én a** Karcag Városi Önkormányzat és a Déryné Kulturális, Turisztikai, Sport Központ és Könyvtár a magyar kultúra napja tiszteletére városi ünnepséget rendez a Déryné Kulturális Központban. Ezen az alkalmon adják át a Karcag Város Kultúrájáért díjakat és a Karcag Város Sportjáért díjat. A műsorban közreműködik Czébely Beáta zongoraművész – tanár, az MMA ösztöndíjasa és Bacsi János zongoraművész – tanár.
* **Január 23-án** Hedry Mária *Zrínyi Ilona* című színművét mutatják be a Déryné Kulturális Központban. A címszerepben Juhász Róza színművész látható, a darabot Árkosi Árpád, Jászai Mari-díjas rendező állította színpadra. Az előadás az Emberi Erőforrások Minisztériuma támogatásával kerül bemutatásra.
* **Január 30-án** a Szolnoki Szimfonikus Zenekar újévi koncertjére várják a zenekedvelőket a Déryné Kulturális Központba.
* **Január 31-én** kerül sor a Szentannai Sámuel Középiskola és Kollégium szalagavató ünnepségére a Déryné Kulturális Központban.**"**

**Dobos László polgármester:** Ismertette, hogy legközelebb munkaterv szerint

**2020. január 30-án (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását.

Mindenkinek Áldott karácsonyi ünnepeket és békés, boldog új évet kívánt, majd a testületi ülést bezárta.

K. m. f.

|  |  |
| --- | --- |
| **(: Dobos László :)** | **(: Rózsa Sándor :)** |
| polgármester | jegyző |